Ikastoletako Lan Akordioa, balorazioa | Ikastolen Elkartea\nIkastoletako Lan Akordioa, balorazioa\nJakina denez, abendu hasieran sinatu dugu Ikastolok eta gehiengo sindikalak (LAB) Araba, Bizkai eta Gipuzkoako Ikastoletarako Lan Akordioa, zeinaren bitartez hobekuntza esanguratsuak lortu diren 2018 eta 2019 urteetarako ikastoletako langileen lan baldintzetan eta soldatetan. Akordioak Ikastolen Elkarteko 59 ikastoletan du eragina, 3.500 langileren lan baldintzetan. Guztira, 46.603 ikasle biltzen dituzte ikastolok.\nBalioan jarri nahi dugu Akordioa, negoziazioak urtebete iraun duen arren, beti egon delako sinatzaileen aldetik adostasuna aurkitzeko borondatea, eta borondate horren bitartez erdietsi ahal izan delako izenpetutako akordioa. Akordioa Hezkuntza Sailak jarritako baldintzetatik haratago lortu da, eta borondateaz gain, esfortzua ere aipatu nahi dugu, aldeek gatazka saihestu, eta irtenbideak elkarrekin aurkitzeko lana egin dugulako. Azken aldian hezkuntzan dugun testuingurua kontutan izanda, lortu zitekeen akordiorik onena izan zen eta izaten jarraitzen du, gure ustez.\nAskotan esan dugu, baina askotan esateak ez dio baliorik kentzen, ikastolen helburua dela gure langileek ahalik eta lan baldintza onenak izatea, muga ikastolen bideragarritasuna izanik. Muga horretan jardun dugu oraingoan ere. Azken urteetan lortu den bezala, aurrerantzean ere langileen egonkortasuna eta lanpostuei eusteko konpromisoa berretsi ditugu Akordio honetan.\nAkordioa ona da. Hainbat hezkuntza ataletan dugun diagnostiko partekatua jasotzeaz gain, langileentzat hobekuntzak ditu, bereziki 0-3 zikloko langileentzat, zerbitzuetako langileentzat eta Hezkuntza Laguntza Espezialistentzat; soldata altxaketak jasotzen ditu lan hitzarmeneko lan kategoria guztietan, baita DBHko 1. zikloko soldata homologazioa ere; eta lanpostuak mantentzeko tresna egokia da.\nEzin dugu aipatu gabe utzi zeintzuk izan diren akordio hau bideratzea posible egin duten aktoreak: alde batetik, langileak (kasu zehatz honetan LAB sindikatua); eta, bestetik, ikastolak, (zehatzago esanda, ikastoletako gurasoak). Langileak, esaten dugu, akordioa adosteko gai izan direlako, nahiz eta beraien baldintzak egokienak ez izan (soldatak irakaskuntza publikokoak baino %5 txikiagoak, beren ordutegia sektoreko beste langileenak baino altuagoak, ….), baloratu egin dutelako egin den esfortzu ekonomikoa soldaten igoera bideratzeko, eta, batez ere, sektore ahulenetan (0-3 zikloko eta Heziketa Bereziko langileak) lan egiten duten langileen lan baldintzak hobetzeko, eta baita sektoreko langile guztien egonkortasuna ziurtatzeko egin den esfortzua ere. Azken 25 urte hauetan Ikastolen Elkarteko ikastoletako langile guztiek ziurtatuta izan dituzte beraien lanpostuak sareko ikastola guztien artean, ikastolen arteko elkartasunaren bitartez. Eta gurasoak, esaten dugu, beraien ordezkarien bitartez, prest agertu direlako lan baldintzak hobetzeko beharrezkoak diren baliabideak ordaintzeko, era arruntean edo elkartasunaren eta auzolanaren bitartez .\nHau guztia esan ondoren EAEko Hezkuntza Sistemaren funtzionamenduan ardura nagusia duen erakundea, Hezkuntza Saila, ere aipatu nahi dugu. Ez diogu eskatzen, ezta nahi ere, negoziazio horietan parte zuzena hartzeko, baina itunpeko sarean izan diren lan negoziazioei buruz Hezkuntza Sailak egin dituen adierazpenak mingarriak izan dira … berak ez duela zer ikusirik negoziazio hauetan, arazoak hitz eginez konpontzen direla beraiek sare publikoan egin zuten bezala (adierazi gabe sare publikoaren lan akordioak 40 milioiko gain esfortzua suposatu diola EAEko hezkuntza sistema osoari). Baina ez hori bakarrik, mingarria baita 2019ko aurrekontuen proposamenean, nahiz eta bertan behera geratu den, ikusi dugunean:\n0-3 zikloan, itundutako sarearentzat (13.000 ikaslerekin) 29 milioiko partida izendatu dutela, iaz baino milioi bat gutxiago; eta Partzuergoarentzat, berriz, (5.000 ikasle) 47 milioikoa, iaz baino 4 milioi gehiago.\nAtzerritar jatorriko ikasleak eskolatzeko sare itunduan %20ko jaitsiera dagoen bitartean, sare publikoan 126 irakasle gehiago jarriko direla (bost milioi euro).\nHezkuntzako langile guztien soldatak %2,25 igotzeaz gain, sare publikoko langileen pentsio-plan pribaturako (Itzarri) %1eko igoera adosten den bitartean, alegia, 11 milioi euro guztira, ikastoletako langileentzat bigarren partida hori ez dela azaltzen.\nHezkuntza Laguntza espezialisten kasuan, espresuki ukatzen zaigula ordu osagarriak ezartzea (are gehiago debekatu egiten digula).\nJarraituko dugu esfortzuak egiten ikastoletan dihardugun eragile guztiok, baina ordua da Hezkuntza Sailak bere erantzukizunari heltzeko. Helburua bada hezkuntza sistema propio bat eratzea, helburua bada hezkuntza sare guztiak, titulartasuna gorabehera, partekatu behar dituzten zerbitzu publikoaren elementu komunak nabarmentzea, ezin dira mantendu gaur egun sareen artean finantziazio publikoaren ikuspegitik dauden desberdintasun nabariak, bereziki hezkuntza sistemako langileei eragiten dietenak.\nHezkuntza Sailak jabetu behar du hezkuntza sistemako langile guztien lan baldintzetan erantzukizuna duela, ez bere titularitatepeko ikastetxeetako langileena bakarrik, guztiek osatzen dute-eta hezkuntza zerbitzu publikoa, eta guztiek lan bera egiten dutenez, guztiek dituztelako eskubide eta betebehar berak, ez erdiek bakarrik.\nHezkuntza, ondasun eta zerbitzu publiko gisa, pertsonen oinarrizko eskubidea izateaz gainera, hezkuntza hori gure gizartearen oinarrizko balioekin bat etorriz egiten dela bermatzeko betebeharra ere badute erakunde publikoek, eta balio horien artean tratu-berdintasuna bultzatzea dago.\nEz da garai txarra, Hezkuntza Akordioaz behin eta berriro hitz egiten ari gara, eta bertan Hezkuntza Sistema osoa arautu nahi bada, eta bertan gure hezkuntza sistema ondasun publiko kontzeptuaren inguruan oinarritu nahi bada, adostu beharko dira ikastetxe guztiek, titulartasuna gorabehera, bete behar dituzten baldintzak eta egokituko zaizkien baliabideak.\nIkastoletan erronka handiak ditugu aurrerantzean ere, besteak beste, Hezkuntza Sailari bere esku bakarrik dauden hainbat gaietan interpelatzea (errelebo kontratuak, heziketa berezirako laguntzak, soldaten homologazioa…), ikastoletako langileek lan baldintza hobeagoak merezi dituzte eta.\nHezkuntza Sailaren ardura euskal hezkuntza sistema osoa da, ez soilik bere menpeko ikastetxeak.


Epaitegi Gorenak LABi arrazoia eman dio, ikastoletako soldata jaitsieraren aurka egindako helegitean | LAB SINDIKATUA\nIrakaskuntza Ikastolak Epaitegi Gorenak LABi arrazoia eman dio, ikastoletako soldata jaitsieraren aurka egindako helegitean\nEpaitegi Gorenak LABi arrazoia eman dio, ikastoletako soldata jaitsieraren aurka egindako helegitean\nGaurko dataz, LABek —beste sindikatuek ere — ikastoletako 2010eko %5eko soldata jaitsieraren kontra aurkeztu genuen demandari Epaitegi Gorenak emandako sententziaren berri jaso dugu. Sententziak langileoi arrazoia ematen digu.\nSententzia honen bidez gure estrategian berresten gara, batetik 2010eko dirua jada langileoi itzulita egotea ahalbidetu zuen akordioa lortu baikenuen, eta bestetik gatazka kolektiboarekin aurrera egitea ere erabaki baikenuen. Orain, gatazka kolektibo honetatik eratorritako sententzia honek 2011ko soldata berreskuratzeari dagokionez akordioa behin betiko ixteko are arrazoi gehiago ematen dizkigu. Bide honetan lanean ari gara bai eta lan hitzarmen kolektiboaren negoziaketan zein negoziazio kolektiboan emandako erreformaren aurrean blindatze lanetan ere.\nLABetik zera eskatzen dugu; akordioan jaso bezala, Eusko Jaurlaritzatik zein Ikastoletatik beharrezkoak diren aurrekontu-partidak bidera daitezen, eta ikastoletako titularrek akordioa ixteko beharrezkoak diren negoziazioak itxi eta sententzia bete dezatela.


2+2=5? -> MATE + MATE = LITERATURA?: EGIN APUSTU ZURE BURUARI!(VI)\nBegiaren arabera, gogoaren arabera, haizearen arabera. Zintzilik, edo airean egotea. Guztia delako erlatiboa. Erlatiboa? Guztia? ... Einsteinek zer zion?\nEINSTEINEN ZIRKULUKOA ZARA?\nZintzilik edo airean ez dakit nola, baina, Einsteinek ekarri digu seigarren problema. Opor tarte guztia daukazue berarekin jolasteko!\nEinsteinek garatutako problema hau saiatzen diren %2k bakarrik lortzen du Einsteinek berak egin zuen moduan ebaztea. Zu ote zara %2 horietako bat? Heldu gogotsu!\n1.- 5 kolore ezberdinetako 5 etxe ditugu.\n2.- Etxe bakoitzean nazionalitate ezberdineko pertsona bat bizi da.\n3.- Bost jabe horiek edari ezberdinak edaten dituzte, elikagai ezberdinak dituzte gustuko eta maskota ezberdinak dituzte.\n1.- Ingelesa etxe gorrian bizi da.\n2.- Suediarraren maskota txakurra da.\n3.- Danimarkarrak tea edaten du.\n4.- Etxe berdea etxe zuriaren ezkerraldean dagoen hurrengo etxea da.\n5.- Etxe berdeko jabeak kafea edaten du.\n6.- Ogia gustuko duenak txoriak hazten ditu.\n7.- Etxe horiko jabeak marrubiak ditu gustuko.\n8.- Erdiko etxean bizi denak esnea edaten du.\n9.- Norbegiarra lehenengo etxean bizi da.\n10.-Txokolatea gustuko duen pertsona katuak dituenaren ondoan bizi da.\n11.-Zaldiak dituen pertsona marrubiak gustuko dituenaren ondoan bizi da.\n12.-Makarroiak gustuko dituenak laranja zukua edaten du.\n13.-Alemaniarrak arraina du gustuko.\n14.-Norbegiarra etxe urdinaren ondoan bizi da.\n15.-Txokolatea gustuko duenak ura edaten duen bizilaguna dauka.\nGaldera: Zeinek ditu arrainak etxean?\nLeire 18 de diciembre de 2009, 17:04\nEa ongi egin dudan.\nArrainak ingelesaren eta suediarraren artean bizi den alemaniarrak ditu. Alemaniar horri arraina eta kafea gustatzen zaizkio eta etxe berde batean bizi da.\nEsperientzia polita gaurkoa, ez dakit zure gelakoek nitaz zerbait ikasi duten baina ikusi ditut azkenean ikasleen aurpegiak arbelaren ondotik, klase zoragarria duzu.\nIrati 23 de diciembre de 2009, 11:13\nLeirek aurreratu ditu lanak. Oporrak hasterako lanak eginda. Ongi Leire! Eta zuek neska-mutilok ez lorik hartu, begiak itxi eta zabaltzerako urteak hozka egingo diolako egutegiari!\neneko 27 de diciembre de 2009, 16:01\nkaixoooOOOOO!!! zmz? ni oso ongi nire herrian,elizondon, nago osoooo gustora\n(ez dizut erantzuna esaten oso zaila delako eta zu erreza zela esan zenuen....)\nIrati 29 de diciembre de 2009, 11:21\nKaixo Eneko, hau poza! Toki zoragarrian zaude, nik izugarri maite dut Baztan inguru hori. A ze inbidia ematen didazun!\nEz etsi eta saiatu berriro problemarekin. Hartu orri bat eta irakurritako esaldiekin egin eskema txiki bat; horrek lagunduko dizu!\nMuxu handi bat. Gozatu oporrak!\nmaite zubillaga 9 de enero de 2010, 13:40\nAzkeneamn atera zait!\nDANIMARKARRAK dira arrainak etxean dituztenak\nMaite Goñi 14 de enero de 2010, 20:22\nAlemaniarrak ditu arrainak etxean.\nIrati 15 de enero de 2010, 9:37\nDanimarkarrak eta alemaniarrak jatorri ezberdinekoak badira... bakarren bat nahastu da problema hau ebazteko bide luzean zehar. Lasai neskak! Esan bezala, matematika saio bat probestuko dugu amaraun korapilatsu hori askatzeko. Saiatu zarete, galdetu duzue, orria zirriborratu duzue... eta hori da garrantzitsuena!


La manifestaci�n, un cambio en el fiel de la balanza\nJai arrakastatsuaren ondoren, Lezon ikastola izango dute urtebete barru\nErabateko arrakastaz hitz egin zuten jaiaren antolatzaileek. Aurreikuspen guztiak betez, tren zerbitzuak zein aparkalekuak lepo bete ziren; guneetan ere jangairik gabe geratu arte aritu ziren lanean. «Hona Bostekoa!» lelopean ospatu zen Kilometroak jaiari esker, Lezon ikastolaren eraikin berria egin ahal izango dute. Pozarren agertu zen Haritz Salaberria alkatea, herriko txikienek ikastolara joateko laster ez dutela-eta herritik irten beharrik izango.\n�Gaur egun, zoritxarrez, beharrezkoak ditugu Kilometroak eta gisako jaiak�


Kluben arteko hitzarmena - Real Sociedad de Futbol, SAD\nBisitarien sarrerak 25 eurotan\nKluben arteko hitzarmena\nAthletic Club, Real Sociedad, CA Osasuna, Deportivo Alaves eta SD Eibarko presidenteek bost kluben arteko norgehiagoketan bisitariek sarrera prezio bera izatea adostu dute gaur goizean, kluben arteko giro ona bultzatu eta zaleen desplazamendua erraztu asmoz.\nHala, bost klubek elkarren aurka jokatuko dituzten neurketetan kanpoko zaleek 25 eurotan erosi ahalko dituzte sarrerak. Salgai jarriko den sarrera kopurua futbol zelai bakoitzaren ezaugarrien eta lekuaren araberakoa izango da.\nAitor Elizegi, Jokin Aperribay, Luis Sabalza, Alfonso Fernandez de Troconiz eta Amaia Gorostizak gaur goizean hartu dute erabakia Anoetako futbol zelaian egin duten bileran, eta etorkizunean jarraipena emateko konpromisoa erakutsi dute. Hitzarmenak asistentzia eta zaleen arteko giro ona bermatzea du helburu.\nMacronek eta Realak elkarrekin jarraituko dute\nAkordioa UCAM Murciarekin taldez aldatzeko\nAkordioa kontratu erlazioa amaitzeko\nReal Unionera utzita\n"Pozik nire taldean jarraitu ahal izateagatik"\nNatalia Arroyo, entrenatzaile berria\nEz du nesken entrenatzaile izaten jarraituko\nEtxetik entrenatzen jarraituko dute\nKomunikatu ofiziala: COVID-19


Irekia Eusko Jaurlaritza - Gobierno Vasco :: Garapenerako Lankidetzaren Euskal Agentziaren Kontseilu Errektorea\n\nLos miembros del Consejo Rector de la Agencia Vasca de Cooperación al Desarrollo en Lehendakaritza Iturria: Irekia\n\nGarapenerako Lankidetzaren Euskal Agentziaren Kontseilu Errektorea Iturria: Irekia\n\nEgungo Garapenerako Lankidetzaren zuzendari Marta Ares Agentziaren zuzendari berri izendatzeko proposamena onartu du Kontseilu Errektoreak\n18 lagun izango ditu plantillan Agentziak\nEusko Jaurlaritzak pobrezia desagerrarazteko duen konpromisoa berretsi du Enplegu eta Gizarte Gaietako sailburuak\nGarapenerako Lankidetzaren Euskal Agentzia gaur jarri da abian erakundearen Kontseilu Errektorea eratzeko bilerarekin, Enplegu eta Gizarte Gaietako sailburu Gemma Zabaleta buru dela egin den ekitaldiarekin, hain zuzen ere. Garapenerako Lankidetzaren Euskal Agentzia sortzeko legeak (5/2008, ekainaren 19koa) ezartzen duenez, Kontseilu Errektorea da erakundearen erabakitzeko, administratzeko eta kontrolatzeko organo gorena.\nHartu dituen lehenengo erabakien artean, egungo Garapenerako Lankidetzaren zuzendari Martes Ares Agentziaren zuzendari berri izendatzeko proposamena onartu du Kontseilu Errektoreak. Proposamen hori Jaurlaritzaren Kontseiluari aurkeztuko zaio berretsi dezan. Erakundearen plantilla egituratzeko proposamena ere onartu du, eta 18 lagun izango ditu guztira. Zuzendariaren izendapenak bezalaxe, Jaurlaritzaren Kontseiluaren Ontzat Emana ere beharko du plantillak.\nKontseilu Errektoreak presidente bat -une honetan, Enplegu eta Gizarte Gaietako sailburua-, Eusko Jaurlaritza ordezkatzen duten lau bokal, Garapenerako Lankidetzaren Euskal Agentzia ordezkatzen duten hiru bokal, Legebiltzarra ordezkatzen duten bi bokal eta Agentziaren zuzendariari egokitu zaion idazkari bat dauzka.\nGasteizen egoitza duen Agentzia zuzenbide pribatuko erakunde publiko gisa eratzen da eta, hori horrela, ahalmen juridiko propioa izango du. Garapenaren lankidetzaren politika egikaritzeaz gain, baliabide ekonomiko eta materialak kudeatzeko, lankidetza-politiken plangintzan Jaurlaritzari aholkularitza emateko eta funts publikoen transferentziak kudeatzeko eskumenak izango ditu, besteak beste.\nGaur egindako ekitaldian, sailburuak nabarmendu egin du Eusko Jaurlaritzak gauzaturiko ahalegina garapenerako lankidetzarekin duen konpromisoa atxikitzeko, "munduan pobrezia eta desberdintasunak desagerraraztearen alde laguntzeko betebehar etiko, sozial, politiko eta ekonomikoa baitago".\n2000ko irailean Nazio Batuek ezarritako pobreziaren aurkako ekintza-plan hori Milurtekoaren Garapen Helburuak betetzean oinarritzen da. Sailburuarentzat, NBEren gomendioak "gutxienekoen esparrua dira Eusko Jaurlaritzaren ahalegin solidarioan aurrera egiteko". Ildo horretan, 2007ko garapenerako lankidetzaren euskal legeak biztanlerien muturreko kalteberatasuna arintzeko ekimenak burutzeko premia eta giza garapena sustatzeko ere lagungarri izango diren politika koherenteak garatzeko garrantzia ere biltzen ditu jada.\nHorretarako, euskal agentzia garapenerako lankidetzaren arloan kudeaketa hobetuko duen erreminta bat izango da, eta politika publiko deszentralizatuko eredu propio bat finkatzea ahalbidetuko du.\nAgentziaren erronka nagusien artean prestakuntzaren, ikerketaren eta ebaluazioaren sustapena nabarmentzen dira. "Kalitate-sistema baterantz aurrera egin behar dugu, eraginkortasun-printzipioarekiko koherentziaz jardunez, gure laguntza iristen denean, lagungarriagoa izan dadin", Zabaletak azpimarratu duenez.\nKalitatea eta dinamismoa ezartzen ditu Agentziak bere helburuen artean, zuzeneko loturak sendotuz gizarte zibilarekin eta udal- eta foru-administrazioekin.\nKontseilu Errektoreari dagokionez, Enplegu eta Gizarte Gaietako sailburuak adierazi duenez, "Agentzia bultzatzeko erronka izango du, Agentziak bere politiken kalitatean sakon dezan, herritarrekiko gardena izan dadin, ekonomia soziala, iraunkorra eta solidarioa bultza dezan eta genero-ekitatea susta dezan bere esku-hartze guztietan, baita garapenerako sentsibilizazioa eta hezkuntza ere".\nKontseilu Errektorearen eginkizun nagusien artean honako hauek dira nabarmentzekoak:\n1) Garapenerako Lankidetzaren Euskal Agentziaren jardueren plan orokorrak onartzea.\n2) Laguntza eta diru-laguntza guztiei buruzko deialdiak onartzeko erabakia hartzea eta proposamena egitea organo eskudunari, baita laguntzok emateko oinarrizko irizpideak ere.\n3) Agentziaren urteko aurrekontuaren aurreproiektua lantzea.\n4) Plantillen proposamena eta erakundearen langileen ordainsari-araubidearen proposamena egitea\n5) Agentziako Zuzendaritzaren kudeaketa kontrolatzea eta Zuzendaritzari eskatu beharreko erantzukizunak eskatzea.\n6) Agentziaren jardunari jarraipena egitea, gainbegiratzea eta kontrolatzea\n7) Alde biko lankidetza-hitzarmenak edo -ekintzak onartzea.\nagencia_cooperacion_01.jpg 2 MB (jpg)\nagencia_cooperacion_02.jpg 3 MB (jpg)\nEusko Jaurlaritzak 51 milioi euro gastatu zituen 2010. urtean lurralde pobretuetako garapen proiektuetan\nEnplegu eta Gizarte gaietako sailak gidalburu bat argitaratu du, lankidetza proiektuetan giza eskubideen ikuspegia txertatzeko


Tabakismoari Aurrea Hartzeko Batzorde Nazionalak tabako-etxeek senatuari egindako presioak salatu ditu lege-proiektua aldatzeko | Consumer\nTabakismoari Aurrea Hartzeko Batzorde Nazionalak tabako-etxeek senatuari egindako presioak salatu ditu lege-proiektua aldatzeko\nTabakoaren industriak, besteak beste, lantokietan erretzaileentzako aretoak izatea nahi du, CNPTren arabera.\nTabako-enpresak presioa egiten ari dira Senatuan tabakoaren lege-proiektuaren edukia “desnaturalizatzen” saiatzeko. Tabakismoa Prebenitzeko Batzorde Nazionaleko (CNPT) medikuek salatu zutenez, Alta Ganberan izapidetzen da proiektu hori. Bihar bilduko da Senatuko Osasun Batzordearen txostena, talde parlamentarioek aurkeztutako zuzenketak baloratzeko.\n40 zientzia-elkartek eta osasun-arloko elkarte profesionalek osatzen dute, eta CNPT erakundeak ziurtatu zuen presio horien helburua dela etorkizuneko arauak lantokietan erretzaileentzako aretoak izatea eta ostalaritza-sektorerako ezarritako debeku-neurriak aplikatzeko denbora irabaztea. CNPTk, gainera, adierazi zuen tabako-industriaren helburua dela arau-hausteen larritasuna murriztea, saltoki gehiago lortzea eta publizitatean eta sustapenean salbuespenak bilatzea.\nTabakoaren industriak beti lortu izan du klase politikoan zuzeneko edo zeharkako eragina izatea, bere aliatu iraunkor edo zirkunstantzialen bitartez, hala nola urmael, kiosko, ostalaritza, publizitate eta sindikatu batzuen bitartez, CNPTk adierazi zuen bere komunikatuan.\npresiones-eu Senatua tabako-ontzi


Emakume bati burua moztu diote sorginkeria egotzita • ZUZEU\nTitularra X. mendean idatzia dirudien arren, atzo bertan gertatutakoa da –Giza Eskubideen Nazioarteko Eguneko biharamunean ia-, Saudi Arabiako iparraldean, alegia. Islamak zorrozki debekatzen du sorginkeria, eta Saudi Arabiako legeria Xariaren –kode islamiarraren- bertsio gogor batek zuzentzen du.\nBBCk jasotzen duenen bezala, Amina bin Abdelhalim Nassar 60 urteko emakume bat zen eta, ustez, gaixotasunen aurkako sendagaiak saltzen zituen, Al Hayat egunkariak lortutako polizia iturrien arabera (gobernuak ez baitu horren inguruan ezer esan nahi izan). Bera izan da herrialde islamiarrean hiltzen duten 73. pertsona. Bortxaketak, arnegari izatea, armaz lapurreta egitea eta droga trafikoa, besteak beste, dira heriotzarekin zigortzen diren delituak. Exekuzioak buru-mozketa bidez egin ohi dira eta, maiz, plaza publikoetan.\nGezurra badirudi ere, albiste triste hauek denboran hamar mende baino gehiago bidaiarazten digute, erlijio sinesmen gogorrek Europako biztanleen bizitzak gidatzen zituzten garaira. Zorionez, gizarteak aurrera egin du Eliza Katolikoak, nahiz eta kostata, zientziaren eboluzioaren aurrean burua makurtu duen heinean. Baina, zoritxarrez, bizitzako alderdi gehienen sekularizazioa ez da berdina izan planeta osoan. Hortxe ditugu herrialde islamiarrak, non oraindik ere, lege sakratuei lotuta bizi diren.\nPasa den irailean, sudandar bat ere exekutatu zuten antzeko sorginkeria kasu batengatik eta 2007an, egiptoar bati lepoa moztu zioten ustez sorginkerien bidez ezkontzak desegiteagatik. Iaz, Arabia Sudiko agintariek igarleen telebista programa bat aurkezten zuen Libanoko gizon bat heriotza zigorretik libratu zuten; antza, bere ekintzek ez zuten kalterik sortu.\nSaudi Arabia da, Txinaren ondoren, heriotzara pertsona gehien zigortzen dituen herria eta Nazioarteko Amnistiaren arabera, exekuzioak “gora egiten ari dira erritmo kezkagarrian”. Erakundearen arabera, 140 preso daude heriotza korridorean.\ngiza-eskubideak, Heriotza zigorra, Saudi Arabia


Gaztela defendatu ondoren, Nafarroaren alde borrokatu den kapitaina | Xiberoa | KAZETA\nGaztela defendatu ondoren, Nafarroaren alde borrokatu den kapitaina\nJoanikot kapitainaren istorioa kontatzen duen pastorala izanen da aurten, Altzai eta Lakarri herriek antolatuta. Igandean eta abuztuaren 6an emana izanen den antzezlanak Nafarroako Erresumak Noaingo gudua galdu zueneko garaira eramanen ditu ikusleak, 1521era. Arberoako Joanikoten emaztea izan zena, Hostako Maia, protagonista ere bilakatu du Joana Etxart idazleak. Jean-Pierra Rekalt izanen da aurten ere errejenta.\nIdoia ERASO|2017/07/27 17:33|0 iruzkin Eguneratua:\nAzken prestaketetan ibili dira Alzaiko herritarrak azken asteetan. © Bob EDME\nBerritzailea izanen da aurtengo pastorala. Obra bakoitzak bere berezitasunak baldin baditu ere, Joana Etxarten eskutik helduko den honek besterik ekarriko du: ez du apez urdinik, ezta aingerurik izanen ere. Ongiaren eta gaizkiaren arteko borrokan oinarritua den obra dualista honetan elizgizonak "gorriak", hau da, gaiztoak, izanen dira, ikuspegi tradizionala hautsiz. "Pastoral batetik bestera beti bada diferentzia, eta hau handia izanen da", baieztatu zuen Jean-Pierra Rekalt errejentak. "Gogoeta ttipi batendako ematen du", gaineratu zuen.\nJadanik ikusia baldin bada ere, pastoralari izenburua ematen dion pertsonaiaz gain ondoan zuen emazteari ere eman zaio sujetaren papera, emakumearen tokia pastoralen munduan ere handitzen ari baita. Ez da ohikoa idazlea emakumea izatea, eta horren eskutik garapena heldu da, idazleak gogoeta egin baitzuen pastoralak idaztean izaten den emakumearen tokiaz, eta horren araberako ekarpena egin du. Ikuspegi hori prozesu baten baitan kokatzen du errejentak: "Gauzak ari dira aldatzen, izanen da beste idazlerik eginen duena, normala da".\nBi sujeta izanen ditu, beraz, aurtengo pastoralak. Arbonako Joanikot kapitaina Gaztelako erresumaren alde aritu zen, baina Nafarroako konkista hasi zelarik Albretarren alde ematea erabaki zuen eta Noaingo guduan galdu eta gero kondenatua izan zen. Azken honen emazte Hostako Maiaren ibilbidea ere emana da, Baionara ihes egin zuelarik oro galduta. Bi kargu horien artean maitasun istorioa ere eman du idazleak.\nJoanikoten papera eginen du Eric Alzazebek eta Maiarena Paskale Aramburuk. Biak ezagunak dira Xiberoan, talde txikietan kantuan aritu direlako. Elkar ere ezagutzen dute, lehenago elkarrekin kantatu izan baitute. Beraiez mintzatzean Rekaltek argiki baieztatu zuen: "Bozak oso ederrak dituzte, kantari onak dira eta elkarrekin oso trebeak".\nDantzei dagokienez, hamabost pertsona elkartu dituen taldea da, azken lauzpabost urteetan astero entseatzen jardun dena, zuzendariaren arabera: "Denetarik bada, badira dantzari oso onak, adin batekoak, gazteak... talde ederra".\nHerri txikiak dira Altzai eta Lakarri, eta kargudun, dantzari eta kantariez gain herri guztiak parte hartu duela nabarmendu dute antolatzaileek. "Gutxi gara, 300 bat jende gara, baina denak hor gara, eta oso plazer egiten dugu", erran zuen zuzendariak.\nAurten ere Rekalt izanen da pastoralaren errejenta. Orotara hamasei pastoral zuzendu ditu, eta azken hiru urteotan bera izan da lan horretarako hautatua. Horren arrazoiari buruz galdetuta hau erran zuen: "Lan gaitza delako, jende anitz bada, eta uste dut badudala pazientzia pixka bat, ez naiz kexatzen, eta gauzak lasai uzten ditut. Menturaz horretarako izanen da".\nIkuspegi artistikoari buruz ondorengoa gaineratu zuen: "Nire ikusteko moldea gauza horietan pastoral sinple-sinplea egitea da, bozak eta dantzak agerraraztea. Errejenta guztiek badugu egiteko manera, nik nirea, eta menturaz gustatuko zaizu".\n"Euskaraz eta kito, horretarako dugu pastorala egiten", dio Jean-Pierra Rekaltek\nIa ohitura bilakatu da pastorala egiten den herrian euskaldun ez direnek euskara ikastaroak jasotzea, baina aurten ez da horrela izan.\n"Errejent egiten dudalarik, kasik bortxatua izan naiz frantsesez mintzatzera erdiek ez zutelako ulertzen, baina ibar honetan denek emaiten dute euskara", baieztatu zuen Jean-Pierra Rekalt errejentak.\n"Euskaraz eta kito, horretarako egiten dugu pastorala, euskaraz bizi gaitezen", gaineratu zuen zuzendariak.


Euskal Herria Bildu - EAEko estatus politiko berriari zer eskatzen dion helarazi dio LABek EH Bilduri\nEAEko estatus politiko berriari zer eskatzen dion helarazi dio LABek EH Bilduri\nEH Bilduren Donostiako egoitzan bilera egin dute, gaur goizean, EH Bilduko talde parlamentarioko ordezkariek eta LABeko delegazio batek. EAEko estatus politiko berriaren inguruan alderdi politikoekin bilera erronda egiten ari da sindikatua, eta gaur EH Bildurekin elkartu da. Bileraren helburua izan da LABek EH Bilduri azaltzea zer eskatzen dion Araba, Bizkai eta Gipuzkoako estatus politiko berriari.\nEH Bilduren ordezkaritza osatu dute Gasteizko Legebiltzarreko Autogobernu Batzordean lanean ari diren hiru ordezkariek: Maddalen Iriarte, Pello Urizar eta Unai Urruzuno. LABetik, aldiz, honako hauek osatu dute ordezkaritza: Garbiñe Aranburu idazkari nagusia, Xabier Ugartemendia ekintza sindikala eta negoziazio kolektiboko idazkaria eta Maider Jauregi komunikazio idazkaria.\nBilera emankorra izan dela adierazi dute EH Bilduko ordezkariek, bilkura amaitu ostean. EH Bilduk garrantzia berezia ematen dio estatus politiko berriari eragile sindikalek, sozialek eta herritarrek beraiek egindako ekarpenari, ekimen parlamentariotik harago doan zerbait dela uste duelako. Araba, Bizkai eta Gipuzkoako herritarren eguneroko bizitzan eragiten duen zerbait izanda, dauden arazoak zuzentzeko eta konpontzeko baliabideak eta tresnak denon eskura jarriko ditu estatus berriak.\nZentzu horretan, EAErako estatus politiko berriak lan harremanetarako euskal esparrua sortu eta indartzeko beharraren garrantzia azpimarratu dio LAB sindikatuak EH Bilduri. Indar subiranistak ere bere egiten du aldarrikapen hori, bitarteko horrekin aukerak izango direlako lan harremanekin zerikusia daukan guztia hemen eta hemengo errealitatearen baitan erabakitzeko, kanpoko esku-hartzerik gabe. Hau da, estatus politiko berriaren helburu nagusia da herritarren eguneroko bizitza hobetzea, lan arloko eremuan ere bai.\nBestelako gai batzuk aztertzeko ere baliatu dute bilkura EH Bildu eta LABeko ordezkariek. Besteak beste, EAEko aurrekontuen inguruan mintzatu dira.


2013 ekaina | Angelu itsua\nInbertitzailea pozik atera zen atzo Nafarroako Gobernuarekin eta Inasako langileekin egindako lehenengo bileratik, hala adierazi dio astekari honi Fernando Carrion LABeko ordezkariak. Datorren astean berriz bilduko dira proposamen konkretua mahai gainean jartzeko. Dena den, ez dirudi egungo nagusi den Baikap-ekin biltzeko modurik izango duenik. Langileek salatu dute Baikap-ek ez duela inongo asmorik irtenbide bat bilatzeko eta bere helburua dela lantegia ahalik eta azkarren desegitea....\nPosted in Energia, Politika\nElurra [Esanahi ofiziala]: Hodeietatik maluta edo izotz-pikor zuritan erortzen den ur izoztua (Harluxet hiz.) [Goierriko adiera]: Norbait edo zerbait aldrebestuta dabilenean; ohiz kanpoko gertaeretan; xelebrekeriak nabarmentzeko. (Adib.: Aurten e ingo do elurre!) Bada hori, ekainean gaude eta… Lazkaomendin aurten elurra seguru.\nInasatik makinak ateratzea galarazi du epaileak\nMerkataritza arloko epaileak Inasako makinaria lantegitik ateratzeko autoa bertan behera utzi du behin behinean. Nafarroako LABek eman du albistea bere Twitter kontuaren bidez. Ostiralean Inasako langileek helegitea jarri zioten makinaria ateratzeko baimenari, enpresaren egoerarekin –hartzekodunen-konkurtsoan dago– bateragarria ez zelako. Inbertitzaile batek interesa agertu du lantegia erosi eta 115 lanpostu mantentzeko; ostegunean egingo du eskaintza ofiziala. Lourdes Goicoechea Zubelzu...\nAsteburu gogorra izan dute Irurtzunen, eta ez euria egin duelako. Ostiralean Inasa aurrean langileak prentsaurrekoa ematen ari zirela, Bridgnorth Aluminium enpresako ordezkariak lantegian sartu ziren, Internetez erosi dituzten euren produktuak ikuskatzeko eta makinariaren garraioa prestatzen hasteko. Tentsio uneak izan ziren berriz ere: Gaur Inasan txakurrei aurre egin die harresiak makinak ez ateratzeko ta lortu egin dute. Bihar 12etan mani. ZURE LAGUNTZA BEHAR DUGU!!! — INASA RESISTE...


Bartzelona - Aukeran, nahiago ez\n2010/12/28 21:22:38.675 GMT+1\nBartzelonan pasa ditut hiru egun.\nTrenez abiatu nintzen, beno, abiatu nahi nuen baina makinaren matxura tarteko, Zaragozaraino autobuses eraman gintuzten; gero Malagatik zetorren tren azkarra hartu eta Bartzelonara. Ordu erdi beranduago bakarrik iritsi ginen! ezin sinetsi!\nBizikleta ekarri dut; Donostiako tren-geltokian poltsan gorde eta trenera igotakoan adieu, Bartzelonara iritsi arte! baina kaka-zaharra! autobuseraino eraman, gero autobusetik jeitsi, Zaragozako tren-geltokiko itxaron-gelara eraman, gero andeneraino jeitsi... eskerrak laguntzaileak izan nituen inguruan. Damutu ere egin nintzen tarteka bizikleta eraman izanaz.\nTira, Bartzelonan Clot auzoan hartu nuen ostatu; 11:30etarako etxean nengoen, hori bai, ez zen oso erraza izan gauez etxea aurkitzea; batez ere kaleen norabidea ez nuelako argi.\nNire asmoa Sants estaziotik Cloteraino bizikletaz joatea zen, baina ingurukoek gomendatuta trenez egin nuen bidea. Dena den, gaur egin dut orduan egin nezakeen bidea eta guztiz egingarria iruditu zait.\nAsko disfrutatu dut Bartzelona bizikletaz berrikusten: Poblenou, itxas-ertza, Barceloneta, Bela-hotela, Born auzoa -asko gustatu zait-, Gotic auzoa, Sagrada Familia -turistas lepo-, Güell parkea -turista eta poliziak, azken hauek paisanoz, atzerritar paper-gabe saltzaileak jazartzen, jardinak, Abgar dorrean...\nNahiko erraza egin zait batetik bestera mugitzea; planoa eta bizikleten karrilen gida izan ditut laguntzaile ezinhobeak; baita hainbat txirrindulari ere: oso adeitsu lagundu didate; batek Güell-etik Arco de Triunforaino lagundu zidan.\nBaina izan dut eragozpen txiki bat: manillarra pixkanaka beheruntz sartu zaio bizikletari eta ni gero eta makurtuago nenbilen txirrinda gainean. Behin ohitzen zarela txirrindan xuxen joaten, oso erosoa baita, gero makurtuta ibiltzea nekagarria da. Ba bizikleta-denda batean sartu naiz, konpondu didate eta debalde gainera!\nEderra da Batzelona! Gaur Gironara etorri naiz eta trenean bizikleta bildu gabe leku aproposean ekarri ahal izan dut -argazkia laster-.\nNork: marije.2010/12/28 21:22:38.675 GMT+1


Ikerketa berria haurrekin bidaiatzeko euste-sistemen inguruan – Guraso.eus\nZirkulazio istripua da heriotza arrazoi nagusia 14 urtetik beherako neska-mutikoen artean. Garrantzitsua da —eta derrigorrezkoa— homologatutako euste-sistemak erabiltzea ibilgailuan doazenean. %75 jaisten dute heriotza tasa, eta %90 lesioak.\nIbilgailuan doazen umeentzako euste-sistemen inguruan ikerketa bat egin berri du OCU elkarteak —Organización de Consumidores y Usuarios—. Merkatuan dauden 36 aulki aztertu dituzte eta ikerketa konparatiboa egin dute. Radio Euskadiko Consumidores saioan eman ditu xehetasunak OCU elkarteko Enrique Garciak.\nIkerketan merkatuan dauden 36 aulki aztertu dituzte. Guztiak daude homologatuta, beraz guztiek betetzen dituzte legeak ezartzen dituen segurtasun neurriak. OCU elkarteak, ordea, proba bereziak egin dizkie 36 aulki horiei, tartean alboko inpaktua deritzona. “Esan beharra dago, orokorrean, aulkien segurtasun maila egokia dela. Onak dira. Garrantzitsua, hemen, aulkien artean aukeratzea da haurraren ezaugarriak eta aulkiaren prezioa kontuan hartuta”, azaldu du Enrique Garciak.\nBi araudi indarrean\nOCU elkarteko ordezkariak azaldu du gaur egun bi araudi daudela indarrean: 44/04 araudia zeinek haurrak pisuaren arabera sailkatzen dituen eta kategoriak dira 0, 0+, 1, 2 eta 3; eta R-129 edo i-Size araudia zein berriagoa den eta aulkiak homologazio prozesu zorrotzago batera ezartzen dituen. “Aulkia aukeratzerakoan gurasoek argitu behar duten lehenengo gauza da zein kategoriakoa behar duen, eta umearen ezaugarriak hartu behar dituzte horretarako kontuan. Umeak handitu egiten dira, eta litekeena da haurtzaroan zehar bi eta hiru aulki artean behar izatea”.\nOCU elkarteak hainbat ezaugarri hartu ditu kontuan aulkiak baloratzerakoan: segurtasuna (garrantzitsuena), erabilera erraza, ergonomia, eta autoan hartzen duen lekua. “Ezaugarri horiekin balorazio bat egin dugu. Gero, prezioa hartu dugu kontuan, eta horrek kalifikazio orokor bat eman digu. Ondo aukeratuz gero posible da ibilgailurako aulkia erosterakoan 150 euro aurreztea”, dio Garciak.\nOCU elkarteko ordezkariak gaineratu du komeni dela erosi aurretik aulkia ibilgailuan probatzea, gehienbat zenbat leku hartzen duen ikusteko. Kontuan hartu behar da baita ere ipintzea erraza edo zaila den, zein materialarekin eginda dagoen eta erraza den garbitzeko.\nAzken oharra: “Kontuan hartu euste-sistema erabiltzea derrigorrezkoa dela. Edozein aulki da hobea haurra euste-sistemarik gabe eramatea baino”.\nIkerketa konparatiboa kontsultatzeko hemen.\nElkarrizketa hemen entzungai (23. min. – gazteleraz)\n← Jostailu proposamena: ‘Dobble’ mahai-jokoa\nItsaso Pagoaga: Oporretara ze jostailu eramango dugu? →


Huhezinema Komedia Sari berriarekin dator aurten\nHuhezinema Komedia Sari berriarekin dator aurten –\n2021eko Huhezinema jaialdian filmak aurkezteko epea ireki da. 14. Huhezinema, Euskal Film Laburren Jaialdia, Komedia Sari berriarekin dator aurten.\n2021eko otsailaren 16ra arte, jaialdiaren 14. edizioan izena emateko eta film laburrak bidaltzeko epea irekita egongo da. Horrez gain, gogorarazi nahiko genuke, kartel lehiaketa abian dela ere otsailak 1a arte.\n2020ko martxoan jaialdiaren 13. edizioa online egin ondoren, indarberrituta gatoz eta Huhezinemaren 14. edizioan sari berri bat sortu dugu; “Komedia Saria”. Urte gogorra izan da eta pandemia egoerak momentu zailak ekarri dizkigu. Egoera latz horietan zinema pertsona askoren irtenbide eta ihesbidea izan da, egunerokoa jasangarriagoa egiten lagunduz. HUHEZINEMA Euskal Film Laburren Jaialdia-k 13 urte daramatza martxan ikusle, sortzaile eta babesleen laguntzaz. Aurten, bizi izan dugun egoera latz honi ere aurre egingo diogu eta HUHEZINEMA Euskal Film Laburren Jaialdiaren 14. edizioa aurrera eramango dugu.\nEdozein gai edo estiloko film laburrak aurkeztu ahal direla azpimarratu nahi dugu. Sail Ofizialean berriz ere 10 finalista aukeratuko dira eta bakoitzak 200 euroko diru sarrera jasoko du proiekzio eskubideen truke. Sail Ofizialean eta Mondragon Unibertsitatea Sailean berriz, 4.000 euro baino gehiago banatuko ditugu, kultura eta sormenaren egoera latzari bultzada bat emateko asmoz.\n14. Huhezinema jaialdiaren inguruan egingo diren ekintza guztiak (Hautatutako film laburren proiekzioak / Sari banaketa / Masterclass…)\n2021eko martxoaren 16tik 18ra burutuak izango dira. Oraindik jaialdiaren formatua ez da aukeratu COVID-19 dela eta.\nMondragon Unibertsitateko Humanitate eta Hezkuntza Zientzien Fakultateak, HUHEZIk, sortu zuen Huhezinema Euskal Film Laburren Jaialdia, 2008. urtean. Ordutik, “Kultur ekitaldien antolaketa” izeneko lan- proposamenaren barruan, ikus-entzunezko graduko 4. mailako ikasleek antolatzen dute erreferentziazkoa bilakatu den jaialdia.\nEsteka honetan aurkitu ahal dira lehiaketara aurkeztu nahi diren film laburrek bete behar dituzten baldintza guztiak.\nZinema maite, sortu eta bizi dugun guztioi aurtengo edizioan parte hartzera gonbidatzen zaituztegu.\nAthletic Superkopako txapeldun tronpeta joaz


Théza - Wikipedia, entziklopedia askea.\nCanton of Elne (en)\n42° 38′ 17″ N, 2° 57′ 10″ E / 42.6381°N,2.9528°E / 42.6381; 2.9528Koordenatuak: 42° 38′ 17″ N, 2° 57′ 10″ E / 42.6381°N,2.9528°E / 42.6381; 2.9528\nSaleilles, Alénya, Corneilla-del-Vercol eta Villeneuve-de-la-Raho\n2.040 (2017ko urtarrilaren 1a)\n1.056 (%51.8) 984 (%48.2)\nThéza (frantsesez eta ofizialki: Théza) Katalan Herrietako udalerri bat da. Administratiboki Frantziako Ekialdeko Pirinioak departamenduan dago, Okzitania eskualdean. 2013an 1343 biztanle zituen.\n2007an Théza udalerrian erroldatutako biztanleak 1.343 ziren. Familiak 529 ziren, horien artean 134 pertsona bakarrekoak ziren (67 bakarrik bizi ziren gizonak eta 67 bakarrik bizi ziren emakumeak), 174 seme-alabarik gabeko familiak ziren, 158 seme-alabak dituzten bikoteak ziren eta 63 seme-alabak dituzten guraso-bakarreko familiak ziren.\n2007an 599 etxebizitza zeuden, 537 familiaren etxebizitza nagusia ziren, 11 bigarren erresidentzia ziren eta 51 hutsik zeuden. 526 etxeak ziren eta 71 apartamentuak ziren. 537 etxebizitza nagusietatik 374 bere jabearen bizilekua ziren, 130 alokairuan okupaturik zeuden eta 33 doan lagata zeuden; 6 etxek gela bat zuten, 34 etxek bi zituzten, 108 etxek hiru zituzten, 150 etxek lau zituzten eta 240 etxek bost zituzten. 374 etxek euren parking plaza propioa zuten azpian. 249 etxetan ibilgailu bat zegoen eta 236 etxetan bat baino gehiago zituzten.\nThéza udalerriko biztanleria-piramidea 2009an .\n2007an lan egiteko adina zuten pertsonak 866 ziren, horien artean 593 aktiboak ziren eta 273 inaktiboak ziren. 593 pertsona aktiboetatik 490 lanean zeuden (267 gizon eta 223 emakume) eta 103 langabezian zeuden (46 gizon eta 57 emakume). 273 pertsona inaktiboetatik 87 erretiraturik zeuden, 108 ikasten zeuden eta 78 "bestelako inaktibo" gisa sailkaturik zeuden.\n2009an Théza udalerrian 543 unitate fiskal zeuden, 1.354,5 pertsonek osaturik. Pertsona bakoitzeko diru-sarrera fiskalaren mediana urteko 15.362 euro zen.\n2007an zeuden 65 komertzioetatik, 2 janari enpresak ziren, 3 bestelako produktu industrialen fabrikazioko enpresak ziren, 12 eraikuntza enpresak ziren, 12 ibilgailuen saltze eta konpontze enpresak ziren, 3 garraio enpresak ziren, 3 ostalaritza eta jatetxe enpresak ziren, 2 informazio eta komunikazio enpresak ziren, 3 finantziazio enpresak ziren, 7 higiezinen enpresak ziren, 5 zerbitzu enpresak ziren, 8 administrazio publikoko enpresak ziren eta 5 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 22 zerbitzu publikoetatik, 1 banku bulegoa zen, 3 ibilgailuen konpontzeko eta nekazaritza tresnetako lantokiak, 3 igeltseroak, 6 margolariak, 1 zurgina, 1 iturgina, 1 argiketaria, 1 ile apaindegia, 2 jatetxeak eta 3 higiezinen agentziak.\n2009an zeuden 7 establezimendu komertzialetatik, 2 120 m2 baino gutxiagoko dendak, 2 okindegiak, 1 harategi zen eta 2 altzari dendak ziren.\n2000. urtean Théza udalerrian 45 nekazaritza-ustiategi zeuden, 288 hektarea erabiltzen.\n2009an haur-eskola 1 eta lehen-hezkuntzako eskola 1 zegoen. Théza udalerrian hezkuntza orokorreko lizeo bat zegoen\nCorneilla-del-Vercol (1,4 km)\nSaleilles (1,7 km)\nAlénya (2,3 km)\nVilleneuve-de-la-Raho (2,8 km)\nMontescot (3,8 km)\nSaint-Cyprien (4,5 km)\nElne (4,5 km)\nSaint-Nazaire (4,7 km)\nCabestany (4,8 km)\nLatour-Bas-Elne (5,3 km)\nBages (6,0 km)


AutoCADekin marrazkiak antolatzea - 5 atala - Orrialdea 10 - Geofumadas\n25.2 Edukiaren Explorer\nEgia da, nahiz eta Diseinu Zentroko karpeta batean edo Disko Disko batean karpeta batean dauden baliabide guztiak bilatzea, bilatu bilaketa horiek oso motelak izan daitezkeela, ikuskapenean oinarrituta baitago, Fitxategia artxibora, bilatu beharreko edukia. Hori dela eta, aurreko atalean esan dugu alternatiba edukia Explorer edukia erabiltzea edo Eduki-esploratzailea erabiltzea, ordenagailuko marrazki-fitxategien eduki guztien bilaketak eta indizeak erabiltzen dituen aplikazio bat baita. bilaketa espezifikoa, emaitza ia berehalakoa da. Edukiaren esploratzailearekin blokeak, dimentsioko estiloak, geruzak, lerro motak, taulen estiloak eta testua aurki ditzakegu, akumulatzen ditugun Autocad marrazki bakoitzeko beste baliabide batzuen artean. Horrez gain, Explorer ordenagailuan gordetako memoria aktibatuta geratzen da, atzealdean lanean, objektuen indizea beti eguneratuta mantentzeko, indexatutako karpetako edozein fitxategi gehitu, ezabatu edo aldatzen bada.\nAutodesk lineako edukiak ere erakusten ditu, baina zerbitzu hori ez dago herrialde guztietan.\nAplikazio hau aktibatzeko, Arakatu botoia sakatu behar dugu luzapeneko moduluen fitxan. Garrantzitsua da zure marrazkiak dituzunean karpetak gehitzea.\nGarrantzitsua da ez duzula bateragarria den diskoaren unitatean kokatzen den karpeta eredu bat gehitzeko, USB disko bat edo kanpoko disko gogorra. Kasu horietan, oraindik ere, bere elementuak egungo diseinuarekin batera diseinatzeko zentroarekin ateratzen ditugu.\nGaia begiratu alderantziz. Demagun ordez Design Center erabiliz, bizi izan duzu txantiloiak, iradoki aurreko paragrafoan bezala, testu estiloak, geruzak, dimentsio estiloak, blokeak eta beste hainbat eta hainbat objektu duten daiteke edo ez da diseinu berrian erabil baizik dute eskuz, hala ere. you diseinu anitz sortu baduzu templates oinarrituta, ziurrenik elementuak erabili gabeko duzu zure marrazkia, eta horrek tamaina eta konplexua proiektuak eragiten, baita makinaren errendimendua eta programa jasan behar duzu zen.\nAutocad-ek Diseinu Zentroaren lanaren alderantzikatzen duen komandoa du, hau da, marrazki batean definitutako objektuak hautematen ditu, baina ez dira erabiltzen, erraz ezabatu ahal izateko. The Help-drawing-Clean menu elkarrizketa-koadroa irekitzen du zeregin horretarako.\nMenu horretan, marrazkiak erabiltzeko beste tresna erabilgarri batzuk aurki ditzakegu, baina zorrozki ez dira diseinu zentroaren erabilerarekin zuzenean lotuta. Hala ere, garrantzitsua da Autocad-ekin lan egitea, batez ere arazoak dituztela kontuan hartuta.\nIritzi komandoa, edo Iritzi menua, marrazkietako fitxategi batean arakatzen da akatsen bila. Bere osagarria, jakina, berreskuratzeko komandoa da, eta, jakina, Autocad-ek ezin ditu irekita dauden fitxategietara aplikatu.\nAzkenean, Marrazki berreskuratzea Administratzaileak menuak panel bat irekitzen du programa edo sistemaren hutsegitea gertatu zenean lan egiten genituen marrazkiak babesten dituzten kopiak. Izan ere, panel hau ikusiko duzu Autocad berrabiarazten denean itxi egin delako akats baten ondorioz. Administratzailearen gorputzean, berreskuratu ahal izango diren fitxategien zerrenda eta aurrebista ere ikus ditzakezu. Litekeena da zure lanaren zatirik gabeko zati batzuk galdu egingo direla, baina beti hobe da ezer ezerezetik berreskuratzea.


Elorregiko bus geltokiak zerbitzu berritua izango du - Debagoiena - Goiena.eus\nElorregiko bus geltokiak zerbitzu berritua izango du\nJon Berezibar 2014-12-11 12:06\nElorregiko bus geltoki berriko lanak.\nElorregiko biribilguneko autobus geltokiaren deserosotasun eta zailtasunei aurre egin gura die Foru Aldundiak zenbait hobekuntza lanekin. Eraikitzen diharduten geltokiaren obrak amaitzean, han geratuko dira autobus guztiak eta inguru horretan 40 autorentzako aparkalekua ere egingo dute. Zerbitzua hobetzeko, zutoin bat ipiniko dute Mugi-Lurraldebus txartelaz baliatuta autobus eskaerak egin eta bermatzeko.\nLanak urte amaierarako gura dituzte bukatuta eduki. Autobus geltoki berrian, noranzko bietakoak, autobus guztiak geldituko dira; 5 metroko zabalera izango du eta baita aterpea ere. Bidegorriarekin lotura izango du, metro eta erdiko espaloia eta LED motako argiteria ipiniko diote. Gainera, inguru horretan bertan 40 autorentzako lekua duen aparkalekua egokitzen dabil Aldundia. Lanon inbertsioa 100.000 euro ingurukoa dela jakinarazi dute diputaziotik.\nEskaera zutoin berria\nAzpiegitura aldetik soilik ez, zerbitzuan ere berrikuntzak izango ditu geltoki berriak. Erabiltzaileek eskatutako autobusak geltokian sartzen direla ziurtatu gura dute Aldunditik eta, horretarako, eskaerak egiteko zutoin bat ezarriko dute geltokian. Mugi-Lurraldebus txartelaren bidez zehaztuko du erabiltzaileak gura duen zerbitzua eta dagokion autobusari zuzenean jakinaraziko zaio eskaera.


Trapagarango Udalak “Gure Trapagaran 2020:gune naturalak” argazki lehiaketa martxan jarri du - Deia\n2020ko udal-egutegia ilustratzeko\nTrapagarango Udalak “Gure Trapagaran 2020:gune naturalak” argazki lehiaketa martxan jarri du\nLehiaketaren gaiak herriko natur guneen inguruan biratzen du\nTrapagarango Udalak “Gure Trapagaran 2020:gune naturalak” argazki lehiaketa martxan jarri du.\nLehiaketaren gaiak herriko natur guneen inguruan biratzen du.\nBILBO. Lehiaketaren gaiak herriko natur guneen inguruan biratzen du. Lehiaketa, bi fasetan banatuta egongo da. Lehen fasean, epaimahaiak aurretiko hautaketa bat egingo du aurkeztutako argazki guztien artetik. Bigarren fasean, ordea, herritarrak izango dira gehien gustatu zaizkien argazkien aldeko botoa emango dutenek, Trapagarandarrek, bere parte hartze eta botoen bidez, aukera izango dute 2020ko udal-egutegian argitaratuko diren argazkiak zeintzu izango diren erabakitzeko. Horrela, bada, egutegi trapagarandarra herritarren parte-hartzearen bitartez sortuko da.\nBotorik gehien lortzen duen argazkiak 300 euroko bonu bat jasoko du Trapagarango establezimenduetan gastatzeko. Halaber, botorik gehien jasotzen duten 13 argazkiek, hamabi hilabeteak eta 2020ko udal-egutegiko azala irudiztatuko dituzte.\nLehiaketan, Trapagaranen erroldatutako pertsona guztiek parte hartu ahal izango dute. Hauek bere lanak formatu digitalean, horizontalean, eta kolore edo zuri-beltzean aurkeztu beharko dituzte. Parte-hartzaile bakoitzak gehienez hamabi argazki aurkeztu ahal izango ditu. Hauek, originalak izateaz gain, Trapagarango natur guneak islatu beharko dituzte. Halaber, beste lehiaketa batzuetan saritutako lanik ezin izango da aurkeztu eta egutegian parte-hartzaile bakoitzeko gehienez sei lan argitaratuko dira.\nArgazkiak aurkezteko epea urriaren 20an bukatzen da. Lanak aurkezteko, bi aukera daude. Batetik, lanak Udaleko Kultura Sailera eraman ahal izango dira CD edo USB batean, gutun-azal itxi batean sartu beharko dira eta bertan "Argazki-lehiaketa.: Udal egutegia 2020". izenburua jarri. Gutunaren barruan, orri batean, egilearen datuak jarriko dira (izen-abizenak, helbidea, hartu-emanetarako telefonoa, helbide elektronikoa, eta argazkiaren izenburua, lekua eta data). Argazkien gutxieneko bereizmena 300 p.p.p-koa izango da, eta alderik txikienak 15 cm. izango ditu. Bestalde, argazkiak egutegia.trapagaran@gmail.com helbide elektronikora ere bidali ahal izango dira, egilearen datu berak eta lehen aukeran agertzen diren baldintzak betez.\nInteresdunek informazio zehatzagoa eta lehiaketako oinarriak lor dezakete Facebook-eko "Gure Trapagaran/Nuestro Trapagaran 2020" orrialdean, www.trapagaran.net webgunean edo egutegia.trapagaran@gmail.com helbide elektronikoan.


Novaltiak eta UPV/EHUk Farmaziako Simulazio Gela inauguratu dute - UPV/EHU\nHelburua da ikasleak farmaziaren benetako ingurunera gerturatzea\nBi elkarteek elkarrekin martxan jarri duten lehen proiektua da, sektore farmazeutikoan prestakuntza eta ikerketa sustatzeko sinatu duten akordioaren harira\nLehenengo argitaratze data: 2020/02/12\nNovaltia banaketa farmazeutikoko kooperatibak eta Universidad del País Vasco/Euskal Herriko Unibertsitateak (UPV/EHU) gaurko egunean (asteazkena) inauguratu dute Farmaziako Simulazio Gela bat. Horren bidez, farmazia hurbildu nahi zaie ikasleei, prestakuntza praktikoa jaso eta ikasi ahal dezaten beren etorkizuneko lanpostuarekiko ahalik eta antzekoena den ingurunean. Horretarako, farmazia baten benetako banaketa diseinatu da, bulego berezitu eta oraingoko baten elementu bereizgarrienekin, bi eremutan bereizita: esparru farmazeutikoa eta jendaurreko salmentarakoa.\nInaugurazio ekitaldia Vitoria-Gasteizeko UPV/EHUko Farmazia Fakultatean egin da, eta bertan izan dira Fernando Tapia, UPV/EHUko Garapen Zientifikoaren eta Transferentziaren arloko errektoreordea, Miguel Ángel Artal, Novaltiako presidentea, eta Manoli Igartua, UPV/EHUko Farmazia Fakultateko dekanoa. Inaugurazioan izan dira, halaber, Fernando Castillo, kooperatibaren zuzendari orokorra eta bere kontseilarietako batzuk. Horrez gain, Enrique Ordieres, CINFAko presidentea, Sonia Sáenz de Buruaga, SEFACeko presidentea (Espainiako Familia eta Komunitate Farmaziako Elkartea), eta Euskadiko Farmazeutikoen hiru Elkargo Ofizialeko ordezkariak eta sektoreko beste profesional asko ere bertaratu dira.\nEgungo farmaziak gero eta asistentzialagoak dira. Hori dela eta, espazio bat gorde da arreta farmazeutiko pertsonalizatuagoa egiteko —APE edo Arreta Pertsonalizaturako Eremua—, farmazia-ikasgela espazioan. Bertan, ikasleek gomendio farmazeutikoak landu ahal izango dituzte, askotariko alorretan, benetako egoerak simulatuz (automedikazioa, tabakoa erretzeari uztea, osasun orokorreko arazoei buruzko kanpainak, ikusmen osasuna, nutrizioa, dermofarmazia…). Gainera, ikasleek beren ezagutzak eta gaitasunak erakutsi ahal izango dituzte botiken banaketa, argibide farmazeutikoak edo segimendu farmakoterapeutikoa bezalako arloetan.\nInprimatu Novaltiak eta UPV/EHUk Farmaziako Simulazio Gela inauguratu dute


561551 - IRALE\nNola eman euskaraz Matematikako edo Marrazketa Teknikoko ariketatxo hau: “Traza una línea perpendicular a otra línea dada desde el punto P”?\nModu batean baino gehiagotan eman daiteke, jakina. Zeuk aukeratu bat.\n1/ Hona hemen hiru aukera:\na. Irudika ezazu z1 zuzenaren (zuzen) perpendikularra, P puntutik pasatzen dena.\nb. Irudika ezazu zuzen jakin baten (zuzen) perpendikularra, P puntutik pasatzen dena.\nc. Eman dezagun zuzen bat daukagula, eta zuzen horretatik kanpo dagoen P puntu bat. Irudika ezazu zuzen horren (zuzen) perpendikularra, P puntutik pasatzen dena.\n· Línea erabili beharrean, zehatzagoa da recta esatea erdaraz eta euskaraz (“zuzena”).\n· Hezkuntzan gorago joan ahala, desagertuz doaz elkarzut eta hiruki (bi adibide ematearren), eta perpendikularra (eta ortogonala) eta triangelu baino ez ditugu esaten euskaraz: hori dela eta idatzi dugu perpendikular (baina elkarzut ere erabili dezakezu, ariketa zein mailatarako den).\n· Trazar euskaratzeko, marratu ere erabili daiteke: “Marratu ezazu…”. Guk, baina, irudikatu dugu nahiago.\n· (Recta) dada esateko, jakin(a) partizipioa erabili ohi dugu. Dena dela, aurretik izena jartzen bazaio (‘r’, ‘z1’…) ez da zertan itzulirik: agerian uzten da zuzen jakin baten gainean ari garela.\n· “Desde el punto P”, konturatuko zinenez, ez dugu kalkatu, ez baita oso ortodoxoa erdaraz. Logikoagoa da “Traza una recta perpendicular a otra dada [que pase] por un punto exterior” edo antzeko zerbait.\n· Bestela, “desde… hasta…” espero genuke (eta, jakina, izan liteke beste aukera bat). Orduan, zuzen bat irudikatu beharrean, zuzenki edo segmentu bat irudikatu beharko litzateke. Beraz, hauek izan litezke aurrekoen pareko aukerak:\na. Irudika ezazu z1 zuzenaren zuzenki perpendikularra, P puntutik z1 zuzeneraino doana.\nb. Irudika ezazu zuzen jakin baten zuzenki perpendikularra, P puntutik zuzeneraino doana.\nc. Eman dezagun zuzen bat daukagula, eta zuzen horretatik kanpo dagoen P puntu bat. Irudika ezazu zuzen horren zuzenki perpendikularra, P puntutik zuzeneraino doana.


AGINDUA, 2017ko irailaren 18koa, Hezkuntzako sailburuarena, Donostiako (Gipuzkoa) «Ortzadar» Bigarren Hezkuntzako ikastetxe pribatuaren baimena aldatzeko dena.\nAGINDUA, 2017ko irailaren 18koa, Hezkuntzako sailburuarena, Donostiako (Gipuzkoa...\n1. artikulua 2017-2018 ikasturtetik aurrera, jarraian zehazten den ikastetxe pribatuaren baimena aldatzen da:\n3. artikulua Ikastetxeak Eraikuntzako Kode Teknikoa bete beharko du, martxoaren 17ko 314/2006 Errege Dekretuak onartua, bai eta indarreko legeriak ezartzen dituen higiene-, akustika-, bizigarritasun-, segurtasun- eta irisgarritasun-baldintzak ere. Ikastetxeko titularrarena izango da baldintza horiek ez betetzearen erantzukizuna. AZKEN XEDAPENETATIK LEHENENGOA\nDonostiako «Ortzadar» ikastetxe pribatuaren ordezkariak hasarazitako espedientea aztertu da, zeinean eskatzen baitu baimena alda dakiola Lanbide Heziketako heziketa-ziklo berri bat emateko.\nArau hauek ikusi dira: apirilaren 3ko 332/1992 Errege Dekretua, Araubide orokorreko unibertsitateaz kanpoko irakaskuntzak eskaintzeko baimenak ikastetxe pribatuei emateari buruzkoa (apirilaren 9ko BOE); otsailaren 12ko 132/2010 Errege Dekretua, Haur Hezkuntzako bigarren zikloko, Lehen Hezkuntzako eta Bigarren Hezkuntzako irakaskuntzak ematen dituzten ikastetxeek bete behar dituzten derrigorrezko baldintzak ezartzen dituena (martxoaren 12ko BOE); azaroaren 4ko Errege Dekretua 1589/20111, Erdi Mailako Mantentze-lan Elektromekanikoetako titulua ezartzen duena (abenduaren 11ko BOE), eta 2013ko uztailaren 2ko 379/2013 Dekretua, aipatutako teknikari-tituluari dagokion curriculuma Euskal Autonomia Erkidegoan ezartzen duena (urtarrilak 13ko EHAA), eta gai horretan aplikatu beharreko gainerako legeak. Horiek horrela, hau\nKode zenbakia: 20006882.\nIzen espezifikoa: Ortzadar.\nTitularra: Asociación Padres Pro-Educación Especial.\nHelbidea: Ategorrieta 159, Ulia auzoa.\n«Mantentze-lan Elektromekanikoa» erdi-mailako heziketa-zikloa ematea. Edukiera: ziklo 1, 20 ikaspostu.\nHezkuntza Bereziko 5 ikasgela egonkor.\nZereginen ikaskuntzako 3 ikasgela.\nLanbide-arloa: Elektrizitatea eta elektronika:\n«Elektrizitatea eta elektronika» Oinarrizko Lanbide Heziketako heziketa-zikloa. Edukiera: ziklo 1.\nLanbide-arloa: Fabrikazio mekanikoa:\n«Elementu metalikoen fabrikazioa» Oinarrizko Lanbide Heziketako heziketa-zikloa. Edukiera: ziklo 1.\nLanbide-arloa: Garraioa eta Ibilgailuen Mantentze-lanak:\n«Ibilgailuen mantenimendua» Oinarrizko Lanbide Heziketako heziketa-zikloa. Edukiera: ziklo 1.\n«Ibilgailu automobilen elektromekanika» erdi-mailako heziketa-zikloa. Edukiera: ziklo 1.\nLanbide-arloa: Instalatze eta Mantentze-lanak\n«Mantentze-lan Elektromekanikoa» erdi-mailako heziketa-zikloa. Edukiera: ziklo 1.\nAgindu honen bidez emandako baimenak ez du esan nahi inola ere hezkuntza-itunen araubidearen bitartez laguntzak lortuko direnik.\nVitoria-Gasteiz, 2017ko irailaren 18a.


Kulturak hartuko du kalea, eta oraingoan asteburu osoan, gainera - Bergara - Goiena.eus\nKulturak hartuko du kalea, eta oraingoan asteburu osoan, gainera\nJulen Iriondo 2016-09-23 09:18\nBisita gidatuak, musika eta abesbatzak, kantu jira, tailerrak eta dantza ikuskizuna izango dira, besteak beste, 'Kultura kalera' ekimenaren barruan.\nGaur arratsaldeko Moises Azpiazuren oroimenezko dantza txapelketaren ondotik (Ikus 31. orria), kulturaz jantziko dira kaleak domeka iluntzera bitartean –iaz egun bakarra izan zen–. Biharko lehen ekintza Jauregi etxeko erliebearen gainekoa izango da, eta herriko ondareari buruzkoak ezagutzeko beste aukera bat izango da arratsaldean: bisita gidatua.\nMusikaren txanda izango da ondoren. Orkestra Sinfonikoaren Metal taldea 18:30ean plazan, eta jarraian San Joxepe eta Aritzeta abesbatzak, Bergarako Orfeoia, Orfeoi Gaztea eta Alai taldea; talde bakoitzak bina kantu abestuko ditu. Bukaeran, Bergarako ereserkia kantatuko dute Orkestrako kideen laguntzaz. Alfredo Gonzalez Chirlaquek zuzenduko du saioa. Eguraldi txarra egingo balu, Santa Marina parrokian izango litzateke emanaldia. Hau bukatuta, kantu jira herrikoia izango da Bergarako kaleetan.\nDomeka goizean ere izango dira bisita gidatua eta musika, eta eguerdian hasita tailerrak egingo dituzte plazan: Taila elkartea, Zeramika elkartea, Bolillos taldea, BET Erraldoi Konpartsa, Stoltz-Freres Organoaren Lagunen Elkartea, Batukada taldea –aurtengo nobedadea–, Beart eta musika eskola izango dira tailerretan. Azken hauek, adibidez, instrumentuak ikusteko eta probatzeko aukera emango dute, eta Musioka jokoa egingo dute. Pol Pol argazki taldearen erakusketa ere izango da.\n19:00etan hasiko den dantza ikuskizunean, berriz, dantza eskolakoekin batera ariko dira Zumarragako Irrintzi dantza taldekoak eta Orfeoi Gaztekoak, eta musika eskolako musikariak ere bai.\nJauregi, Mudejar erako adibide gorena\nMigrazioak eta kultura ondarea gaitzat hartuta antolatutako Europako Ondare Jardunaldien barruan, Bergaran izango da Gipuzkoako ekintzetako bat, Jauregi etxeko erliebeari buruzkoa, alegia. Jesus Muñiz Petralandak –Euskal Herriko Behe-Erdi Aroko artean aditua– hitzaldia egingo du aurrena, eta bisita egingo dute gero, azaldutakoa bertatik bertara ikusteko. Mudejar erako artearen Euskal Herriko kalitate handieneko adibidea da Jauregi. etxea.


Maskara Higieniko Berrerabilgarria TNT - FanSports\nMaskara doituta erabili behar da, ahoa, sudurra eta kokotsa estaliz. Kontsultatu erabilera-jarraibideak. Berrerabilgarria da. Maskara berriro erabili nahi baduzue, erabili ondoren 60 ° -ra garbitu behar duzue. Gehienezko garbiketa-kopurua: 5. Kapa bikoitza.\nMaskara transpiragarria, bakterianoa eta hidrofugatua kolore orotako sublimazioan.\nBarruan TNT iragazkia dago.\nKanpoko ehuna:% 100 poliesterra 200 gr/m2. Iragazkia: ehuna ez den ehuna 62 gr/m2. Barruko ehuna:% 95 kotoia,% 5 poliesterra 200 gr/m2.


Aste honetako 'ARGIA': eskoletako segregazioa, 'Egian euskaraz' dinamika eta Arturo Elosegi ibaietan aditua - Arrosa\nOstiral kutsukoa izan arren, asteazkena izanik, Argiaren aste honetako aleen aurrerapena egin dugu gaur ere Estitxu Eizagirre zuzendariarekin. Hasteko, Gasteizko eskola publikoetako guraso elkarte guztiek bat eginik plazaratutako salaketaz hitz egin digu, jatorri atzerritarreko haurrak eskola publikoetan kontzentratzeko joera hedatu delako. Gipuzkoara jota, Egian euskaraz bizi nahi dugulako dinamika bukatu berritan egin duten balorazioa aipatu digu, eta gauza bera Añorgara hedatzeko dagoen asmoa aurreratu. Amaitzeko, Arturo Elosegi EHUko Ibaien Ekologia taldeko ikertzaile eta ekologia katedradunari egindako elkarrizketako zenbait puntu nabarmendu dizkigu.\nPosted in ZebrabideaTagged #añorga #argia #arrazakeria #arturo elosegi #astekari #atzerritar #aurrerapen #bazterkeria #diskriminazio #ekologia #eskola #estitxu eizagirre #etorkin #euskara #Gasteiz #hezkuntza #ibai #ingurumen #portada #publiko #segregazio #xenofobia\nLeire Martinez Marigorta: "Gizarte mugimenduen hizkuntza harremanetan eragin nahi dugu"\naz. Mar 23 , 2016\nHauteskunde kanpainak liburu dendetan duen eraginaz aritu zaigu Garoako Imanol Agirre\nTERTULIA: Itziar Arteaga eta Izar Mendiguren batuaren eta euskalkiaren arteko aferaz\nIRRATIEN TARTEA: topaketa ekosozialistak, Iker Laurobaren diskoa eta ‘Star Wars’ desfilea


"Futbolean, saskibaloian eta oro har kirolean ikusten den eman-hartu zikinaren aurkako borrokaren abangoardian zaleak baino ez gaude".\nEuskal Herrian oro har eta Araban zehazki, diru-laguntzen inguruko auziak sortzen al du nahikoa eztabaidarik, bai politikarien artean, bai gizarteko gainerako esparruetan? Zale moduan zein iritzi duzu zuk?\nElkarte anonimoek jaso ohi dituzten laguntzak diren heinean, auziak eztabaida pizten du. Diru kopuru handiak dira gainera, behar larriagoak asetzera bideratu beharko liratekeenak.\nMaila politikoan, tamalez, alderdiek ez dute jarrera bera mantentzen Araban eta esaterako, Bizkaian. Han apenas kritikatu dituzte Athletic-ek jasotako laguntzak, klubaren aurka egiteak ez duelako etekin politikorik ematen. Talde guztiek jasotzen dituzten laguntzen inguruko diskurtso askoz ere zorrotzagoa izan beharko lukete politikariek. Moral bikoitza dagoela uste dut. Futbolean, saskibaloian eta oro har kirolean ikusten den eman-hartu zikinaren aurkako borrokaren abangoardian zaleak baino ez gaude eta hori negargarria da.\nZein norabidetan joan beharko lirateke kirolera zuzendutako laguntza publikoak?\nLegez, oinarrizko kirola laguntzeko betebeharra du Diputazioak, klubak babestu behar ditu. Athletic edo Osasuna adibidez klubak dira, baina futbol eredu kapitalista baten dinamikan murgilduta daude, ez dago ezberdintasun handirik talde horien eta SAD Kirol Elkarte Anonimoen artean, ez bada barne-antolakuntzan. Horrelako talde batek laguntza publikoa jaso beharko ote lukeen? Iritzi kontrajarriak daude, gai oso konplexua da.\nEusko Jaurlaritzak eliteko kirol ez-profesionala laguntzeko beharra du eta horri erantzuten dio BAT Basque Team programak [ikusi koadroa]. Kirol ez profesionalera bideratzen diren laguntzak txikiak dira halere. Jar dezagun adibide moduan Maider Unda borrokalari gasteiztarraren kasua, brontzezko domina bana lortu duena Joko Olinpikoetan eta Munduko Txapelketan. Egunez lan egin eta arratsaldez entrenatzen du. Ez da justua. Ez da bidezkoa eliteko kirolari batzuei ematen zaien tratua, are gehiago futbol profesionalak mugitzen duen dirutza publiko eta pribatuari so egiten badiogu.\nArazoa da gaur egungo kirol eredua kapitalismoarekin loturik dagoela. Etsenplu gisa, begira diezaiogun sobietar garaiko zenbait herrialde sozialistaren jardunari. Diru asko inbertitzen zuten kirolarien mesedetan, errendimendu altuko zentroak erdigunean jarrita, eta emaitzak begi bistakoak dira. Inor ez zen Joko Olinpikoetatik kanpo geratzen diru kontuak zirela-eta; guztiak ziren profesionalak. Hori da bermatu behar dena, eliteko kirolariak profesionalak izatea. Diru publikoa zentzu horretan bideratu behar da.\nKapitalismoa gailendu egin zaie kirolak transmititu beharko lituzkeen baloreei. Hori da kritikatu behar dena, ez gara kirolaz hitz egiten ari, baizik eta kirolaren izenean dagoen negozio dirudun bati buruz. Gauzak diren bezala esan behar dira.\nLaguntza publikoak kritikatzea demagogia egitea dela diote batzuek, talde horiek zergetan gehiago ematen dutela jasotakoa baino, kasu honetan Arabaren izena zabaltzen dutela, Gasteizera dirua ekarri, lanpostuak sortu… Guztia termino ekonomikoetan neurtzea egokia al da zure ustez?\nArabari edo beste edozein herrialderi publizitateak dakarzkion etekinak zenbatekoak diren ez dago argi. Nik dakidala horren inguruko daturik ez da ematen. Turismoak dirua dakarrela diote, eta ostalaritzan adibidez onerako nabari dela hori. Baina enpresa pribatuak dira horiek, alegia, diru publikoa erabiltzen da Arabaren irudia zabaltzeko, eta horri etekina ateratzen diotenak zonaldeko enpresa batzuk dira. Lanpostuak sor daitezke, noski. Betiko argudioa da. Orokorrean enplegu prekarioa da, baina, onurarik handiena kapitalistari dakarkiona. Eztabaida hortxe egon behar da. Kontua da langabezia jaisten dela esaten digutenean inor gutxik begiratzen diela lanpostu berrien baldintzei. Ikaragarrizko tranpa dago hor, gizartea engainatu eta manipulatzeko balio duen amarrua da.\nEusko Jaurlaritzaren menpe dagoen Euskadi Kirola Fundazioak, Basque Team (BAT) markarekin aritzen denak, 911.000 euro banatu zituen 2015ean (aurtengo diru-laguntzak esleitzeke daude), profesionalak ez diren goi-mailako 59 kirolari, 15 teknikari eta emakumezko bi talderen artean, Bera Bera (eskubaloia) eta Reala (belar hockeya). Beka jaso dutenen artean daude, besteak beste, Rioko Joko Olinpikoetan urrezko domina irabazi duen Maialen Chourraut eta diploma lortu duten Ander Elosegi eta Iñigo Peña, piraguistak hiruak. Baita Iker Martinez (bela), Maider Unda (borroka), Eider Pinedo eta Patricia Elorza (eskubaloia), Leire Olaberria (txirrindularitza), Richard Oribe (igeriketa), Kako Aranburu (plater-tiroa), Jon Santacana (eskia) edota espainiar selekzioarekin aritu diren Athletic-eko lau jokalari ere: Eli Ibarra, Irene Paredes, Erika Vázquez eta Ainhoa Tirapu. Kirolari olinpikoen kasuan, beka jaso duten 31 kirolarietatik 16 dira gizonezkoak, eta 15 emakumezkoak; Olinpikoak ez diren kiroletan aldea askoz ere handiagoa da: zortzi gizonezko eta emakumezko bakarra ageri dira. Kirol egokituaren alorrean zazpi beka eman ditu fundazioak, gizonezkoei guztiak. Orotara 120 eskaera jaso zituen BATek; 76 onartu ditu (%63,3).\nKanal hauetan artxibatua: Kirola | Ekonomia | Alaves | Baskonia


Azterlan batek jakinarazi du estigma sozialak isolamendura eta bakardadera bultzatzen dituela buru gaixotasuna duten pertsonak : Fedeafes 25 años\nInicio»Gaurkotasun albisteak»Azterlan batek jakinarazi du estigma sozialak isolamendura eta bakardadera bultzatzen dituela buru gaixotasuna duten pertsonak\nGizarte-estigmak buru gaixotasuna duten pertsonak isolamendura eta bakardadera bultzatzen ditu. Horrela dio Buru Gaixotasuna duten Pertsona eta Senide Elkarteen Euskadiko Federazioak gaur aurkeztu duen azterlanak. Proiektuan 200 pertsona inguruk parte hartu dute, bai gaixotasun mentala dutenak eta horien senideak eta bai sektore anitzetako eragile nagusienetako batzuk ere. Ikerlanaren helburua da pertsona horien gizarteratzea sustatzea eta komunitate-ingurunean parte hartze normalizatua izan dezaten laguntzea.\nMari Jose Canok, Fedeafeseko gerenteak, azpimarratu du estigma sozialak buru gaixotasunak berak baino kalte gehiago egiten diela pertsonei, gizartean hautematen dizuten “uste okerrak” barneratu egiten dituztelako. Adituak jakinarazi du tratamendu soziosanitario egokiarekin bizitza normalizatua eraman dezaketela buru gaixotasuna duten pertsonek, baina aurreiritziek sortzen duten “hesi ikusezin” horren ondorioak jasan behar izaten dituzte.\nGaur Bilbon egindako ekitaldian parte hartu dute Gizarte Politiketako sailburuordeak, Iñigo Pombok, eta Osasun sailburuordeak, Guillermo Viñegrak. Eusko Jaurlaritzak egindako lana babestu eta aintzat hartzen duela adierazi du Pombok, eta elkarte-mugimenduak hiru erronkari eutsi behar diela esan du: gizartea sentsibilizatzea, administrazioen eta kolektiboaren arteko lotura izatea eta gaixotasuna duten pertsonei babesa ematea. “Ez zaudete bakarrik, zuekin gaude”, nabarmendu du.\nBestalde, Viñegrak aipatu du euskal gizartea “tolerantea eta bihozbera” izan behar duela, eta “ez beldurtia” buru osasun arazoak dituzten pertsonak gizarteratzerakoan. Gaineratu du guztion betebeharra dela “ezjakintasunaren, banakotasunaren eta aurreiritziaren aurka egitea”.\nTxostenaren arabera, estigma sozialak asko kaltetzen du buruko gaitza duten pertsonen ongizate emozionala, kulpa eta sufrimendua eragiten baitie. Harreman pertsonalak ere gutxitu egiten dira, bazterketaren beldurragatik euren gaixotasuna ezkutatu egiten baitute kasu ugaritan.\nEusko Jaurlaritzaren Enplegu eta Gizarte Politiken Departamenduak babestutako azterlanak ere mahai gainean jartzen ditu estigmak senitartekoengan dituen ondorioak eta gizarte-sentsibilizazioko ekimenak burutzearen garrantzia nabarmentzen du. Osasunaren eta gizarte zerbitzuen arloen koordinazioaren alde apustu egiten du Fedeafesek, eta komunikabideen garrantzia azpimarratzen du, buru gaixotasunaren eta berau jasaten duten pertsonen irudi erreala transmititzeko eta estigma gainditzen laguntzeko boterea baitaukate.\nAurreiritziek eragin garbia daukate buru gaixotasuna duten pertsonen lan-aukeretan eta euren garapen pertsonalean, gizarte-bazterketaren ondorioz euren gaitasunak ukatzen baitituzte kasu askotan. Senideek eta profesionalek, sarritan, pertsona hauen erabakimena ukatzeko joera dutela ere azaltzen du azterlanak, gehiegi babesten baitituzte eta euren gaitasunekiko zalantzak sortzen baitzaizkie.\nAmaitzeko, 12 interes-talderentzako jarduteko proposamen konkretuak eskaintzen ditu txotenak: buru gaixotasuna duten pertsonentzako, senideentzako, laguntza-profesionalentzako, elkarte-mugimenduarentzako, osasun sistemarentzat, gizarte zerbitzuentzat, tokiko erakundeentzat, enplegu arloarentzat, hezkuntza sistemarentzat, komunikabideentzat, kulturarentzat eta justiziarentzat.\nCategory: Gaurkotasun albisteak, Prentsa oharrak, Osasun mentalari buruzko berriak · Tags: agifes, asafes, ASASAM, avifes, azterlana, buenas prácticas, buru gaixotasuna, buru osasuna, enfermedad mental, estigma, estudio, euskadi, FEDEAFES, komunikabideak, medios de comunicación, salud mental, trastorno mental, txostena


Carta Ciana, San Frantziskon ezkutua dagoena zianotipien bidez ezagutzera emateko proposamena – Wikitoki\nSan Frantzisko auzo bilbotarrera lotutako estereotipoaz gaindi, bere kaleetan elkarrekin bizi diren beste hainbat errealitateak ezagutzera bideratutako ikerketa da Carta Ciana. 2020an zehar, Florak eta Miguelek auzoko “kartografia sentikorra” egin zuten; San Frantzisko auzoko zenbait txokotatik aritu ziren, argazkien zein testuen bidez irudikatu zituztenak. 15 zianotipia eta egunerokotasun txikiak biltzen dituen glosarioa dira prozesuaren emaitzak.\nZer da Carta Ciana?\nMiguel Virizuela: San Frantzisko auzoan ezkutua dagoena, sentikorra dena erakusteko ahalegina da, sarritan beste diskurtsok batzuk estaltzen dutena. San Frantziskon ematen diren eta auzoan egiten diren enuntziatu gehienetan biltzen ez diren jardunbideen, egunerokotasunen eta bizimoduen aniztasuna nabarmentzeko gogotik sortu zen.\nFlora Pozzobon: Geure ardurez sortu zen ideia. Ni Brasildik nator eta, auzora heltzean, lotura dezente topatu nituen; gauza ugari alde batera uzten dituen diskurtso nagusia. Gure asmoa zen kaleetatik ibiltzea, jendearekin mintzatzea eta horiek ezagutzera ematen joatea, auzora heldu berriak izandako betaurrekoekin eta begirada kulturaniztun eta feministarekin ere.\nAuzoaren argazkia egiteko zianotipiaren teknika erabili duzue, zergatik?\nFlora: Zianotipia hautatu genuen antzinako errebelatua delako, historiako lehenengo argazkilaritzat hartzen den Ana Atkinsek sarri erabiltzen zuena. Gure asmoa zen zaharra denarekin eta berria denarekin jolastea, ezkutua dagoena, eguzkitan jartzen, ezagutzera emateko ideiarekin, eta zianotipian ere dagoen saiatzeko eta huts egiteko perdoiarekin.\nMiguel: Ziatonitipia arkitektura planoak kopiatzeko erabiltzen zen, baina Ana Atkinsek Britainiar Uharteetan zeuden itsasoko espezien laburbilduma egiteko erabili zuen. Hiriko lerro gogorrak mapatzeko eta aldi berean lore horiek, material sentikor hori sortarazteko ideia gustuko izan genuen.\nEgonaldiaren hasieran osasun-krisialdiak eta alarma egoerak harrapatu zintuzteten, proiektuan eragina izan dute?\nFlora: Bai, nahiko zaila izan zen, play sakatzeko eta abian jartzeko unean osasun-krisialdia osoa heldu baitzen. Irteteko aukera izan genuenean, konturatu ginen jende ugarik hitz egin nahi ez zuela, kontuzko, ziurgabetasunezko egoera baitzen… Halako une zailean, egoista iruditu zitzaigun gure ideian parte hartu zezaten eskatzea; hortaz, proiektua egoerara moldatu genuen. Atera eta ikusteko dinamikak abian jarri genituen, auzoko kartografia sentikorrak burutuz.\nProiektuaren zati gisa San Frantzisko auzoari buruzko glosarioa asmatu duzue ere, zer biltzen du?\nMiguel: Beren gizarteak deskribatzeko orduan, zenbait idazle latinoamerikarrek “ñabartasuna”-ri buruz hitz egiten dute. Gustuko izan genuen hitza da hori, gure ustez San Frantzisko auzoa ondo deskribatzen duena. Formen aniztasunera, ukitu ez arren, elkarrekin bizi diren eta gurutzatzen diren gauzen alboratzera lotutako kontzeptua da. Munduan egoteko moduen aberastasun horretatik minijardunbide ugari atera dira eta horiek izendatzera jokatu dugu. Zerbait berezi duten eguneroko jardunbide horiek ezagutzera eman nahi ditugu, horiek erromantizatu gabe eta beren kontraesanetatik alde egin gabe.\nJardunbide horietako batzuk kontatuko dizkiguzue?\nMiguel: ‘Bidalketatxoak’, auzoa beste lurraldeekin lotzen dutenak, bazarrak… Globalizazioaren B aldea izendatu dugu, alde batean Amazonen eredu isila eta antza ordenatua baldin badago, hemen mundu osoko produktuak dituzten dendak, oso urruneko herrialdetan dauden senideei igorritako diru-bidalketak… dituzulako. Globalizazioaren zirkuitu ñabarra, kale hauetan biltzen dena eta joan-etorriko loturekin zerikusia duena.\nFlora: Glosario irekia da, zeinean atentzioa eman ziguten gauzak kontatzen ditugun. Zer gertatzen da money exchange-etxeekin, fruta-dendekin, auzoko emakumeekin, edo kalean dauden mutilekin (argitalpenean ‘pibe basati’ deritzegunak)… auzoan gertatzen diren kontuen hegemoniaren aurkako irakurmena egitea da glosarioaren asmoa.\n← Zer dabiltzate Wikitokiko egoiliarrak? 2020ko abenduak\nGonbidapena / Invitación, lan egiteko dugun modua partekatzeko denbora hedatua →


Euskadi Saria 'Santa Familia' komiki albumari | Kontaizu\nEuskadi Saria 'Santa Familia' komiki albumari\nEider Rodriguez idazleak jaso zuen saria, baina sari banaketan izan ziren album hau argitara eman ahal izateko era batera edo bestera parte hartu duten beste egile eta eragile guztiak ere: Julen Ribas marrazkilaria, Dani Fano, Xabiroi komiki aldizkariko zuzendaria eta Koldo Tellitu, Ikastolen Elkarteko lehendakaria.\nIkastolen Elkarteak argitaratzen duen Xabiroi komiki aldizkariaren iazko bilduma da Santa Familia. Eider Rodriguez idazleak eta Julen Ribas marrazkilariak elkarlanean egindako emaitza da. Epaimahaiak Rodriguez saritu duen arren, ipuin grafikoa da Santa Familia, eta Ribasek marrazkiekin egindako lana ezinbestekoa da obra honetan.\nFamilia da emanda datorren gauza bakarra. Ez lagunak, ez bizimodua, ez ingurua, familia baizik. Norak, ordea, arau horri ihes egingo dio. Sekretu bat gordetzen du. Bere sekretua. Baina hura kontatzeko ordua iritsi da, eta sakratua den instituzioa eztanda egiteko zorian dago. Jakina da, ordea, iraultza txikiak behar izaten direla gauzak bere onera ekartzeko. Istorio hori kontatzen du Santa Familia-k\nEuskadi Literatur Sarien epaimahaiak honela azaldu ditu saria emateko arrazoiak:\n"Bertute asko dituen literatur lana da Santa Familia. Ausarta bezain eraberritzailea da, komikiak literaturari eskaini diezaioken maila garaiaren lagin eredugarria".\nAnbiguotasuna errekurtso literario bezala erabiltzen da. Errealismo kritikoaren ingurumarian beti ere, une batetik aurrera protagonistak irudimenarekin egiten duen jolasaren eta zientzia fikzioaren arteko mugak lausotzera iristen da, irakurlearen parte hartze aktiboa eta interpretazioa ezinbestean interpelatuz".\nDuela sei urte, Iban Zalduak idatzi eta Julen Ribasek berak marraztutako Azken garaipena komiki albumak jaso zuen 2012ko Euskadi Literatur Saria, Haur eta Gazte Literatura alorrean.\n2018, Abendua 06


Amar Kukrejaren artikuluak Martech Zone |\nArtikuluak Amar Kukreja\nAmar Kukrejak esperientzia du Salesforce probetan. Apex eta beste proba batzuk erabiltzen ditu. Lotutako beste Salesforce zerbitzu batzuk ere eskaintzen ditu, hasierako Salesforce konfigurazioa eta kudeaketa barne. Gehiago jakiteko Salesforce Github.\nOsteguna, urtarrila 19, 2017 Ostirala, urtarrila 20, 2017 Amar Kukreja\nSalesforce probak pertsonalizatutako Salesforce integrazioak eta funtzionaltasunak beste enpresa aplikazio batzuekin balioztatzen lagunduko dizu. Proba on batek Salesforce-ren modulu guztiak hartzen ditu kontuan, hasieratik, aukerak, txostenak eta kanpainak eta kontaktuak. Proba guztietan gertatzen den moduan, Salesforce proba egiteko modu ona (eraginkorra eta eraginkorra) dago eta modu txarra. Orduan, zer da Salesforce probatzen ari den praktika ona? Erabili Testing Tresna egokiak - Salesforce probak


"Bai!"-a indartu | Enbata\nHarrera / Artikuluak / Ulertu / Gai Berezia / “Bai!”-a indartu\nDébat perverti »\nEnbata(E)K EGINA | Argitaratua: 2016/04/04\nLarunbatean, apirilaren 2an, BATERA plataformaren deiari erantzunez ehunka herritar mobilizatu dira Ipar Euskal Herriko 4 gune ezberdinetan HELEP bakarraren aldarrikatzeko. HELEP edo Ipar Euskal Herri elkargo baten sorrera, momentu historikoa da lurraldearentzat. Karia horretarat, Euskal Herriko Garapen Kontseiluak antolatzen foro partehartzaile bat antolatzen du, beste aktore sozio ekonomikoekin eztabaidatzeko aukera eskainiz 2016ko apirilaren 14an, ostegunarekin arratseko 18:00etan Baionako elkarteen etxean. Jarraian, zuzenean izena emaiteko parada eta maiatza bukaera arte, 158 herri kontseiluek HELEP aren alde ala kontra bozkatzen duten jakiteko manera atxemanen dituzue.\nKlika maparen gainean bertsio gaur egunduaren ezagutzeko.\nZiburuko Portuan, Baionan, Oskaxeko Lepoan, Uztaritzeko Herriko Etxe Aitzinean eta Seaskak bere 34 ikastoletako 100 bat ordezkarirekin Kanbon,ehunka izan dira herritarrak beren sustengua erakusten HELEP bakarrari eta Baterak Karabanaren laguntzaz eraman duen kanpainaren bukaera ospatzen. Alabainan, Batera plataformaren kanpainak 158 Herri zeharkatu ditu, bertan biztanleak eta hautetsiak topatuz. Milaka izan dira gurutzatuak izan diren pertsonak elgarrekin instituzio aldaketaren gaia jorratzeko parada ukan dtuenak.\nJoan den Larunbateko topaketen xedea ere hautetsi guzier orroitaraztea zen HELEP bakarrari BAI bozkatzearen inportantzia!\n34 ikastoletako buraso, irakasle eta langileen 100 ordezkarik Euskal Elkargoari BAI! erran diote Kanbon #Helep\n2016eko apirilaren 2an, larunbata goizez Ipar Euskal Herriko 4 gunetan BATERAk Karabanaren Itzuliearen amaiaera azpimarratzeko egin elgarretaratzeetan irakurri den mezua:\nAzken aste hauetan BATERA informazio karabana Iparraldeko bideetan gaindi ibili da.\nHerritarrengana joan gara, Euskal Herri Elkargoari buruz informazioak ematera.\nAuzapez gehienek, gai horren inguruan beren iritzia edozein izanik ere, ongi-etorria egin diote karabanari, autobusa aparkatzeko baimena emanez edota bilkura eta eztabaida publikoak antolatzeko gelak prestatuz.\nMezu horren bidez eskerrik beroenak luzatu nahi dizkiegu.\nEsker bereziak ere luzatu nahi dizkiegu mobilizatu diren xoferrak, horien laguntzarik gabe kanpaina ez baitzen bururatzen ahalko.\nKarabanaren antolaketa hortan BATERAko militanteak hamarnaka mobilizatu dira, herriz herri, plaketak banatzeko eta herritarrekin mintzatzeko.\nTXALO handi bat eta eskerrik beroenak denei.\nAriketa demokratiko hortaz harro izaiten ahal gara, gure lurraldearen kohesiorako onuragarria baita.\nOndoko egun eta asteetan herriko kontseilu guziek Euskal Herri Elkargoari buruzko iritzia eman beharko dute.\nProiektu horrek Iparraldeari ezagupen instituzionala emanen dio lehen aldiz.\nPolitikoki azkartuko du Eskualde handi berrian.\nLurraldea orekaz eta elkartasunez garatzea ahalbidetuko du, kostaldeko zein barnealdeko herritarren onurako.\nHorregatik da BATERA plataforma proiektu horren alde mobilizatu.\nEta horregatik diegu galdegiten herriko kontseilari guziei horren alde bozkatzea.\nZilegi da dudak ukaitea proiektu horren inguruan.\nGuk ere segituko dugu Lurralde Kolektibitatearen alde egiten, ahalmen handiagokoa, sinpleagoa eta demokratikoagoa baita.\nBainan Hautetsien Kontseiluak eta Estatuko zerbitzuek pausatzen ziren abantzu galdera guziei erantzunak ekarri dituzte.\nGaur egun beldurrak pizten segitzea eta sasi-dudak indartzea, batzuek egiten duten bezala, Iparralderako proiektu ausart bati ezetz erraitea da.\nGure lurraldeko hautetsiek aukera historiko hau punpean hartu behar dute, baliabide instituzionalak hartuz, Iparraldearen historian atal berri bat denek elkarrekin idatz dezagun!\nEuskal Herri Elkargoari bai!\nINVITATION – FORUM DE LA SOCIETE CIVILE\nGOMITA – GIZARTE ZIBILAREN FOROA\nINSCRIVEZ-VOUS IZENA EMAN\nJeudi 14 avril à 18h Maison des associations – Bayonne\nApirilak 14, osteguna – 18etan Baionako elkarteen etxean\nIpar Euskal Herri elkargo (HELEP) baten sorrera, momentu historikoa da lurraldearentzat.\nFORO partehartzaile honek, beste aktore sozio ekonomikoekin eztabaidatzeko aukera emanen dizu.\nHerriarteko elkargo hori sortzen balitz, Ipar Euskal Herri maialn politika publiko nagusien kudeantza ahalbidetuko luke : garapen ekonomikoa, garraioak, lurralde antolaketa, tokiko zerbitzuak, ingurumena, kultura eta hitzkuntza…\nMaiatza bukaera arte, 158 herri kontseiluek bozkatuko dute Ipar Euskal Herri hirigune proiektuaren kontra edo alde.


BCSCri buruz | BCSC - Zibersegurtasun Euskal Zentroa\nBCSC, "Basque Cybersecurity Centre"-en akronimoa, Euskadin zibersegurtasuna sustatzeko Eusko Jaurlaritzak izendatutako erakundea da. Gure egitekoak dira euskal gizartean zibersegurtasunaren kultura bultzatzea eta garatzea, zibersegurtasunaren aplikazioarekin zerikusia duen jarduera ekonomikoa dinamizatzea eta sektore profesionala sendotzea.\nZeharkako ekimena gara, zibersegurtasunaren esparruan Eusko Jaurlaritzak bere enpresekin eta herritarrekin duen konpromisoa adierazten duena.\nHonakoek osatzen dute Basque Cybersecurity Centre:\nEusko Jaurlaritzako sailak\nEkonomiaren Garapena, Jasangarritasun eta Ingurumen Saila\nNola sustatzen dugu zibersegurtsuna Euskadin?\nGure helburuak lortzeko, euskal gizartean zibersegurtasunari buruzko heldutasuna handitzen lagundu dezaketen ekimen ugari bideratzen eta babesten ditugu. Zentroaren egitekoa bi multzo handitan sailka daiteke:\nCERT esparruaren barruko ekimenak: zibersegurtasun-gertakariei erantzuna ematen dien talde modura egituratuta gaude (CERT, Computer Emergency Response Team), eta zibersegurtasun-gertakariei aurrea hartzeko eta erantzuteko zerbitzuak eskaintzen ditugu. Carnegie Mellon-en baimena dugu CERT marka erabiltzeko.\nEuskal zibersegurtasunaren ekosistema sustatzeko ekimenak, inbertsioak eta talentua erakartzeko helburua dutenak. Horretarako, euskal enpresekin elkarlanean aritu eta haien negozioak garatzeko ekarpena egiten dugu.\nNorekin egiten dugu lan?\nErakundeekin lankidetzan jarduten dugu, tokiko, estatuko nahiz nazioarteko esparruetan.\nTokiko esparruan, bat egiten dugu zientzia, teknologia eta berrikuntzaren euskal sarearekin, eta Eusko Jaurlaritzako eragile publiko garrantzitsuekin, hala nola EJIE, Ertzaintza eta Hezkuntza Saila. Era berean, Euskal Administrazio Publikoko beste eragile esanguratsu batzuekin lan egiten dugu: Izenpe, DBEB, informatika-enpresa publikoak, eta Euskadin diharduten profesional-, enpresa- eta herritar-elkarte ugari.\nEstatu-mailan, eginkizun nagusi modura zibersegurtasuna sustatzea eta gertakariei erantzutea duten beste erakunde publikoekin batera lan egiten dugu, eta CSIRT.ES ekimenaren barruan gaude.\nNazioartean, zibermehatxuei erantzun bateratua eta koordinatua emateko helburua duten hainbat ekimenen barruan gaude:\nBaita ere inbertsioak erakarri eta euskal zibersegurtasun-ekosistema sustatzeko helburua duten batzuetan:\nAgian interesatzen zaizu\nEzagutu gure zerbitzuak\nHerritar guztientzako zerbitzu espezifikoen bidez laguntza erabilgarria eta erreala ematen dugu.\nEzagutu BCSCren gaurkotasuna prentsan, irratian eta telebistan.


Elikaduraren akatsak | Energia hazteko\nJaki talde ezberdinak ezagutzea, elikadura osasungarriaren oinarri gisa.\nElikaduraren akatsak lehen hezkuntzako ikasleei jaki talde ezberdinak zeintzuk diren irakasten dien jolasa da. Horrela, elikadura osasungarriaren oinarriak lantzen dira.\nEusko Jaurlaritzak sortutako jolas honetan, agertzen diren elikagai gurpil biren arteko akatsak edo ezberdintasunak antzeman behar dira. Irudiak fitxan agertzen den estekan daude eskuragarri (11. orrialdea).\nAriketa erraz honen helburua da lehen hezkuntzako ikasleekin jaki taldeei buruz dakitena indartzea da, eta, era berean, elikadura osasungarriak duen garrantzia sustatzen.\nIrakasleak elikadura osasungarriaren saioetan egin dezake jolas hau, jateko ohitura orekatuen garrantzia bultzatzea helburu.


Lan mundu – Turrune!\n35 urteko langili prekariedadik eraile Ondarrun! Eguaztenin 19:00etan kontzentraziñoi\n2022/05/03 2022/05/03 turrune\nAtzo arratsaldin zabaldu zan albiste tamalgarrixe herrixan. Eraberritze lanetan ebilen langile bat hildde topaben Ondarrruko etxe baten.\n2022an 22 langile hil diz euran lanpostutan Euskal Herrixan. Prekariedadi, segurtasun neurri falti, lan ordu luzik, presiñoi… ixaten diz mota honetako istripun arrazoi nausixenak. Lan istripun kontra eta lanetik etxea bixik nahi douela aila aldarrikatzeko kontzentraziñoi da deitxute, Eguaztenin 19:00etan alamedan.\n🔴 35 urteko langili hilde topa dabe eraikin bateko eraberritze lanetan ebilela Ondarrun.\nGeure babes eta elkartasunin zintzuena erakutsi nahi dotsau senide, lankide eta gertukuai.\n22 langile erailak urti hasi zanetik! Nahiku re!\n📌 Euaztenin, 19:00retan, KONTZENTRAZIÑOI Alamedan\nGexengo sindikalak deialdi bateratu hau eindau hilketi salatzeko:\nagenda, Lan mundu\nARRAIN KONTSERBA sektorin AURREAKORDIXU LORTU DABE!\n2022/02/01 2022/01/31 turrune\nBizkaiko kontserba eta arrain gazitun langillik aurreakordixu lortu dabe. Negoziaziñoikin hasi zinetik gauza bat euken argi, gutxieneko soldata duin bat beharrezku zala sektoreko langillik eskatzen ben aldarrikapen garrantzitsuena. Aurreakordixo honeaz, sektoreko langille bakar batek bez ez dau 1.200 euroko soldataik baño beraua eukiko. Hitzarmenan balixu 2021 etik 2024 arte bittarteku ixango da. Hobekuntza gexa be lortu dabe, ordandutako lizentzixetan, antziñatasunin, txanda-kontratutan.. Baten batek dudaik baeukan, BORROKATZIK MEREZI DAU!\nL.A.B. sindikatuk aurreakordixo honen ingurun eindaben baloraziñoi zabaldu dau.\nOtsailak 2 (eguaztena)) elkarretaratzi Alamedan, LAN ERREFORMA HONI EZ!\n2022/01/31 2022/01/29 turrune\nHurreatzen du egune LAN ERREFORMI onartzeko edo ezeztatzeko ta horren aurrin guk kalea urten birdouela pentsaten jarraitzen dou presiñoi etxeko. Lan erreforma honi EZ! Hemen erabaki! eta Burujabetza bizitza duiñerako! eskatzen dou. Hego Euskal Herriko herri desberdiñetan urtengo dou kalea gehiengo sindikalan deixai jarraitxuz. Ondarrun eguaztenin (O-2) Alamedan batuko gaz eguerdiko 12 xetan. Han ikusiko gaz!\nEskubide sozialak, Lan munduagenda\nOtsailak 3 (eguena) Mahainguru Etxelilan, Arrain kontserbetako emakume langillin bixipenak eta borrokak!\n2022/01/28 2022/01/28 turrune\nOtsailak 3 (eguena) Mahainguru interesgarrixe eukikou Etxelilan arratsaldeko 7 retan.Hizlarixak: Aintzane Larrabaster, Amaia Roman, Lide Mendieta eta Marivi Onaindia. Kontserbetako langillik, ELA eta LAB sindikatutako kidik.\nAntolatzaili: Etxelila eta Udaleko Berdintasun Saila\n*Osasun arrazoiengatik prebentzio neurrixak hartuko diz. Ez da aurretixaz ixenik emon beharko, eta aforu bete arte sartu ahalko da.\nAbenduan 11 eta 12 xan Ondarruko sortzallin AZOKI Kofrai Zaharrin\n2021/12/07 2021/12/07 turrune\nGogoratu Azoki eukikouela bi egunetan Kofrai Zaharrin, bertan herriko artistan lanak ikusgai eta salgai eongo dizela. Danetatik eongo da bertan: pintxurak, argazkixak, bitxixaz, jostunan lanak… Hurreatu herriko artistai babesa emotea ta bittartez erosketak etxea!\nKulturi eta kirolak, Lan mundu\nKOOPERATIBETAN be PREKARIETATEA HILTZAILEA!\n2021/12/06 2021/12/07 turrune\nAbendun 3ko gabaz, B.O.M. 44 urteko Markiñar langili eta LABeko afiliatu hil zan Bergarako Fagor Ederlan lantokixan. Istripu «ez traumatiku» salatu eta senide zein gertukuai elkartasune adierazteko elkarretaratzea deitu dabe gaurko (abenduak 7) arratsaldeko 7 retan Markiñako udaletxe aurrin. Aurten daneako 59 lagun ixan diz biharrea jun eta etxea bueltan ez dabenak ein. Sarraski honei STOP esateko ordu alla dala pentsatzen dou, NAHIKURE!\nKontserbetako konbenixun alde burrukan! Az-30 GREBA!\nKonbenixo duiñan alde burrukan jarraitzen dabe kontserbetako langilik, asteburu honetan (azaroak 27) herriko kalitan mobiliza diz.\nEuran egoera prekaxu salatu eta konbenixun alde burrukan jarraitxuko dabela argi laga dabe.\nAzaroak 30in greba egune dakarre kontserba langilik Ondarrun eta Bermion, patronalak ipinitxako trabai aurre etxeko bide bakar modun.\nCIKAUTXO ez laga eskualdeko azpikontratak hiltxen!\n2021/10/08 2021/10/07 turrune\nIdatzi hau zabaltzeko eskatuzku L.A.B. sindikatutik:\nIritzia, Lan mundu\nPrekariedadi hiltzaili! Kontzentraziñoi U-3 13:00etan Alamedan\n2021/10/02 2021/10/02 turrune\nIrailan 29an Kaxarra arrasteko txalupako lan herixotzi salatzeko mobilizaziñoi deitxu dabe herritxarrak.\nKomunidade senegaldarrak herrikide batzukin batea antolatutako kontzentraziñoi Urriak 3 (domeki) 13:00etan Alamedan ixango da.\nPrekarietatea hiltzailea! lemapin burutuko da protesta hau, hain zuzen be, prekariedadi dalako egunerokotasunin herriko arrantzalik bixi dabena euran lanpostutan.\nJatorri senegaldarreku zan Abdoulaye Diome arrantzali. Kalin kartel honek daz ipinitxe gorpu aberriratzeko herritxarrai elkartasune eskatzen.\nGexengo sindikalak mobilizaziñoi burutu dau portun herixotza hau salatzeko.\n2.902.842 bider ikusi gaituzte


Steuben konderria (Indiana) - Wikipedia, entziklopedia askea.\nSteuben konderria (Indiana)\nSteuben konderriaren kokapena AEBtan\n41°38′N 85°00′W / 41.64°N 85°W / 41.64; -8541°38′N 85°00′W / 41.64°N 85°W / 41.64; -85\n800,15 km2 (%95.81)\n35,03 km2 (%4.19)\nSteuben konderria (ingelesez: Steuben County) Indianako konderri bat da, Ameriketako Estatu Batuetan. Hiriburua Angola da. 2010eko zentsuaren arabera 34.185 biztanle zituen, Steuben kilometro koadroko azaleran.\nSteuben konderriak 835,18 kilometro koadro ditu. Horietatik 35,03 ura dira. Beste 800,15 lurra dira. Biztanleria dentsitatea 40,93 da.\n2010eko zentsoan bizi ziren 34.185 pertsonetatik 33.495 txuriak edo hispanoak dira. Horietatik hispano edo latino kategorian 982 dira. 155 beltzak edo afroamerikarrak. 81 amerikar natiboak ziren eta 6 Hawaii edo Pazifikoko irletako natiboak. 162 asiarrak ziren. Bestelako arraza bat kategorian 12 biztanle daude. Bukatzeko euren burua arraza bat baino gehiagotan 274 pertsonek kokatzen zuten.\nMultimedia: Steuben County, Indiana


Badok | 2-berri-txarrak\nDut taldearen ibilbidea jasotzen duen liburu bat argitaratu du Banizu Nizuke etxeak. Pablo Salgado Mendezen testua eta Gari Garaialderen argazkiak dira, batik bat, lanaren ardatzak. Salgadoren ustetan, Euskal Herriko jende askoren bizitzako soinu bandaren atal inportante bat osatzen du taldeak.... gehiago irakurri\nErtzetatik datoz ereserkiak\nAzken hamarkadako euskal musikaren bilakaerari eta egungo egoerari buruz giltzarri batzuk emateko, hiru galdera egin dizkiegu Rafa Rueda, Eneritz Furyak, Fred Berruet, Ritxi Aizpuru, Goizalde Landabaso, Hedoi Etxarte, Jon Aranburu eta Nahia Zubeldiari. Honekin osatu dugu egungo euskal musikaren erradiografia. ... gehiago irakurri\nToriik Ipar Orratza diskoetxe berriarekin atera du diskoa\n‘Zimur sendoak’ izena du Toriik atera duen disko berriak. Aldi berean, Ipar Orratza Ipar Euskal Herriko diskoetxe berria abiatu da, Bonberenea estudioan grabatutako lan hau ekoitzirik. Jurgi Ekizak bultzaturiko egitasmoa da Ipar Orratza.... gehiago irakurri\n‘Iragana aurretik’ (elkarrizketa Berri Txarrak-ekin – II. zatia)\nElkarrizketa: Berri Txarrak\nBigarren atal honetan, 'Denbora da poligrafo bakarra' disko hirukoitzaren xehetasunak azaldu dituzte Gorka Urbizu, David Gonzalez eta Galder Izagirre taldekideek, grabazio saio bakoitzean hartutako irudi esanguratsuek lagunduta.... gehiago irakurri


«Henri Matisse»: berrikuspenen arteko aldeak - Wikipedia, entziklopedia askea.\n«Henri Matisse»: berrikuspenen arteko aldeak\nHenri Matisse (aldatu)\n07:32, 22 otsaila 2019ko berrikusketa\n21:57, 23 maiatza 2018ko berrikusketa (aldatu)\n07:32, 22 otsaila 2019ko berrikusketa (aldatu) (desegin)\nMatisseren margolanik bikaienak [] eta [] urteen artean egin ziren, nahiz eta [[fauvismo]]a beherakadan zegoen. Garai honetan [[Pablo Picasso|Picassoren]] lagun bilakatu zen, lagun eta arerio izan ziren aldi berean, nahiz eta Matissek naturari gehiago erreparatzen zion inspirazioa lortzeko, Picassok irudimenari erreparatzen zion bitartean.\n1917an [[Niza]] ondoko Cimiez herrian kokatu zen, eta han bizi izan zen bere heriotza arte. Hala ere, []ean [[Tahiti]]n hartu zuen bizilekua bolada baterako. []an bukatu zuen [[Filadelfia]]n bere koadro ospetsuenetako bat: ''Dantza''. Teknikaren aldetik, ez zen pinturara mugatu: eskultura eta grabatua gero eta gehiago landu zituen. Orobat hasi zen kolorezko paper handiak mozten eta itsasten.\n[]tik []ra [[Vence]]ko Arrosarioaren kapera izan zen bere lan nagusia. Oso lan gogokoa izan zuen hura, eta zeregin hari zegozkion alderdi guztiak hartu zituen bere gain: arkitektura, apaindura eta altzari guztiak, meza jantzietarako ereduak. Baina, gauza bitxia, horiek guztiak egiteko, teknika asko erabili zuen, pintura izan ezik: beira leihoak eta meza jantziak dira koloretako elementu bakarrak. Matisseren maisulan horrek arteari buruz zuen kezka nagusia bildu zuen: oreka eta sosegua.\n[]ean [[minbizi]]a diagnostikatu eta ebakuntza baten ondoren gurpildun aulki batean geratu zen. Hala ere, zorigaitz hark ez zuen margotzetik alboratu. Zeuzkan laguntzaileei esker margotzen jarraitu ahal izan zuen. Garai honetakoak dira ''gouaches découpés'' izenez ezagutzen diren kolageak. Nizan hil zen 1954an.\nMatissek []ean saldu zuen bere lehen margoa. Gaur egun, bere margoak 17 milioi [[Estatubatuar dolar|dolarretan]] saldu daitezke. []an egilearen eskultura bat 9 milioi dolar ingurutan saldu zen enkante batean.\n* ''La porte de la casbah'', 1912, Puxkin museoa, [[Mosku]], 116*90cm\n* ''Porte-fenêtre à Collioure'', 1914, Musée National d'Art Moderne, [[Paris]]\n* ''Portrait d'Auguste Pellerin", 1917, Musée National d'Art Moderne, [[Paris]]\n* ''Paysage'' edo ''Rue dans le Midi'', 1919, Musée des Beaux-Arts André Malraux, Le Havre\n* ''Figure décorative sur fond ornemental'', 1925, Musée National d'Art Moderne, [[Paris]]


Google Play-k fideltasun txartelak non erabil ditzakegun jakinaraziko digu Androidea\nUrte askoan, asko dira elkarte moduko bat sortuz elkartu diren negozioak. Horren bidez, geroago lortu ahal izango ditugun puntu desberdinak lor ditzakegu. trukatu promozio, deskontu edo zerbitzuengatik orokorrean. Urteak pasa ahala, leialtasun txartel mota hau dezente handitu da.\nGaur egun, asko dira erabiltzaileei leialtasun sistema eskaintzen duten dendak, merkataritza zentroak, lineako dendak, baina hain kopuru handia dutenak, haiek gogoratzea lan ikaragarria da. Google Pay zeregin zail horretan laguntzen saiatzeko eguneratuko da non erabil ditzakegun gogorarazteko.\nGoogle Pay, hedapen hori Espainian eta beste herrialde batzuetanespero zitekeena baino mantsoagoa da, ordaintzerakoan gogoraraziko digun funtzio berri bat gehituko du, denda leialtasun sustapen motari atxikita badago, horrela aprobetxatu ahal izango baitugu enegarren aldiz gertatu gabe.\nGoogle Pay-ren 2.80 bertsioak funtzio berri bat gehitzen dio lehenespenez aktibatutako jakinarazpenen atalari eta jakinarazi iezaguzu non erabil ditzakegun fideltasun txartelak, Google Play Store-n aurki dezakegun bertsioan eskuragarri ez dagoen funtzioa.\nGaur egun, Google Pay eskuragarri dago Espainian bidez Bankia, BBVA, OpenBank, Sodexo, American Express, N26, Revout, Ticket Restaurant, BancaMarch, Correos Card eta Mediolanum. Bere lehiakiderik zuzenena aztertzen badugu, Samsung Pay bateragarria da Bankia, Caixa Bank, Sabadell, Santander, Abanca, Cetelem, El Corte Inglés, Imagin Bank, Openbank eta Wizink-ekin.\nGoogle Pay bateragarria da hegazkineratzeko txartelekin eta ekitaldietarako sarrerekin, eta horrek une honetan Samsungen ordainketa elektronikoaren zerbitzuaren bidez aurkitu ezin dugun aldakortasuna eskaintzen du, baina litekeena da denborarekin ere eskuragarri izatea.\nArtikuluaren bide osoa: Androidea » Android aplikazioak » Google Play-k fideltasun txartelak non erabil ditzakegun jakinaraziko digu